In nomine Domini nostri Jhesu Christi , amen . Ego Reginaldus , Carnotensis episcopus , notum facio omnibus , tam presentibus quam futuris , quod dominus Symon de Honeinvilla , cum assensu Alaude , uxoris sue , et Mathei , fratris sui , ecclesie Beate Marie de Roscha , ad victum unius sacerdotis quem ibi assignavit , pro salute anime sue , patris et matris sue et antecessorum suorum , et pro remedio animarum antecessorum uxoris sue , dedit et concessit in perpetuam elemosinam decem et octo sextarios frumenti ad mensuram Honeinville , et duos modios avene rasos ad mensuram Carnotensem , in granchia sua Honeinville infra octavam sancti Remigii annuatim recipiendos . Hujus elemosine donationem concessit dominus Symon de Cotanariis et domina Petronilla , uxor sua , de cujus feodo est . Ne igitur hec donatio ab aliquo , vel in aliquo , possit molestari , sigillo meo ipso , deprecante et petente et meipso consilium adhibente , feci confirmari . Actum anno Incarnationis millesimo CCº VIII .

Jhesu Christi

Reginaldus

Carnotensis

Symon de Honeinvilla

Alaude

Mathei

Beate Marie de Roscha

Honeinville

Carnotensem

Honeinville

Symon de Cotanariis

Petronilla


Omnibus presentes litteras inspecturis , Officialis P . , ecclesie Parisiensis archidiaconi , salutem in Domino . Notum facimus quod , in nostra presencia constitutus , Egidius dictus de la Ruthoere , clericus , asseruit quod ipse habebat et possidebat tria arpenta prati , sita prope fontem d' Ivète , in censiva prioris d' Ivete , movencia de hereditate ipsius clerici , ut dicebat , quorum trium arpentorum prati recognovit idem clericus se dedisse et concessisse in puram et perpetuam elemosinam quintam partem ecclesie Beate Marie de Roscha . Item recognovit dictus clericus coram nobis se vendidisse et in perpetuum quitavisse predicte ecclesie Beate Marie de Roscha quatuor partes dictorum trium arpentorum , pro quatuor viginti libris Parisiensibus jam sibi solutis , traditis et numeratis , ut idem clericus venditor confessus est coram nobis , renuncians exceptioni non numerate pecunie , non tradite , non solute et non numerate . Et promisit idem clericus , fide in manu nostra prestita corporali , quod contra venditionem et quitacionem et donationem predictas , jure hereditario aut alio quocunque modo , per se vel per alium non veniet in futurum et quod predictas quatuor partes dictorum trium arpentorum prati venditas , ut dictum est , predicte ecclesie et illis qui causam habebunt ab eadem ad usus et consuetudines Francie garentizabit et liberabit quocienscunque opus fuerit contra omnes . Promisit etiam , sub prestita fide , quod in dicta quinta parte dictorum trium arpentorum prati per se vel per alium nichil juris in posterum reclamabit ; immo quitavit penitus et expresse ex nunc in posterum dicte ecclesie quicquid juris habebat , vel habere poterat , in eadem quinta parte ; et de recta garendia ferenda predictus clericus se et bona sua universa , ubicumque sint et fuerint , nec non et heredes suos ecclesie predicte obligavit et oneravit et obligatos relinquit . Datum anno Domini Mº CCº quadragesimo nono , mense februario .

P.

Parisiensis

Egidius dictus de la Ruthoere

Ivète

Ivete

Beate Marie de Roscha

Beate Marie de Roscha

Parisiensibus

Francie


Omnibus presentes litteras inspecturis , abbas et conventus monasterii Fossatensis , in Domino salutem . Noverint universi quod nos , ecclesie nostre utilitati pensata , volumus et concedimus quod abbas et conventus Beate Marie de Roscha in perpetuum teneant et possideant in manu mortua , sine coactione vendendi , distrahendi seu extra manum suam ponendi , tria arpenta prati , sita juxta fontem de Yveta in censiva et dominio prioris nostri de Yveta , ad unicum denarium tantummodo censualem sine omni alia consuetudine , servicio vel coustuma ; remittentes eis penitus et expresse alios quinque denarios censuales quibus et predicto denario dicta tria arpenta prati erant primitus onerata . Pro cujus rei recompensatione , dicti abbas et conventus Beate Marie de Roscha quitaverunt nobis et dicto priori nostro de Yveta penitus et expresse quicquid juris habebant , vel habere poterant , ratione parrochiali de Sancto Nonno , seu alio quocunque modo , in decimis novalium factorum et faciendorum intra metas parrochie dicti Sancti Nonni in dominio dicti prioris nostri de Yveta . Promittentes dicti abbas et conventus de Roscha , quod contra quitationem predictam per se vel per alios non venient in futurum , et quod in dictis novalibus , in dominio dicti prioris de Yveta factis et faciendis , nichil juris de cetero reclamabunt ; nec nos , nec dictum priorem de Yveta super hiis novalibus vel eorum decimis , in judicio vel extra judicium amplius molestabunt . In cujus rei memoriam et testimonium , presentibus litteris sigilla nostra duximus apponenda . Actum anno Domini Mº CCº quadragesimo nono , mense martio .

Fossatensis

Beate Marie de Roscha

Yveta

Yveta

Beate Marie de Roscha

Yveta

Sancto Nonno

Sancti Nonni

Yveta

Roscha

Yveta

Yveta


Universis presentes litteras inspecturis , Officialis curie Parisiensis , in Domino salutem . Notum facimus quod , in nostra presencia constituti , dominus Richardus de Argal , miles , et Emelina , ejus uxor , recognoverunt se vendidisse abbati et conventui Beate Marie de Roscha in perpetuum quicquid habebant et habere poterant in decima de Tranbleia , scilicet bladi et avene , marceschie necnon et palea , stramine , tractu et in omnibus aliis rebus , valens , ut dicebant , annuatim quatuor modios tam bladi quam avene annui redditus , pro ducentis libris Parisiensibus jam solutis , sicut ipsi confessi sunt coram nobis : videlicet quemlibet modium bladi ad mensuram castri Marliaci , pro sexaginta libris Parisiensibus ; et quemlibet modium avene ad eamdem mensuram , pro quadraginta libris Parisiensibus ; tali conditione apposita , ut dicebant , quod quolibet anno usque ad triennium facient valere eisdem abbati et conventui quatuor modios . Est autem sciendum quod conventum est inter eos , prout idem miles et uxor ejus coram nobis asseruerunt , quod dicta decima colligetur et redigetur usque ad triennium per mandatum dicte ecclesie quolibet anno in aliqua granchia in parrochia in qua sita est dicta decima , ut tunc possit apparere decima collecta et triturata an valeat dictos quatuor modios ; et si per dictum triennium illud quod venditum est non valeret duodecim modios , prefatus miles et ejus uxor , pro rata defectus , eisdem abbati et conventui redderent de precio prenotato ; et si forte plus valeret illud quod venditum est quam duodecim modios , pro illo plure ipsi abbas et conventus tenerentur pro rata dictum precium augmentare , sicut ipse miles et ejus uxor asseruerunt coram nobis quam decimam se tantum debere facere valere . Se obligaverunt coram nobis idem miles et ejus uxor omnino , et promiserunt fide in manu nostra prestita corporali , quod contra venditionem hujus jure hereditario , ratione dotalicii aut alio modo , per se vel per alios non venient in futurum , et quod decimam predictam ab eis venditam cum omni jure , dominio , jurisdictione et justicia quod in eadem decima habebant et habere poterant quoquomodo eisdem abbati et conventui et ecclesie de Roscha in manu mortua perpetuo garentizabunt et liberabunt quocienscunque opus fuerit ad usus et consuetudines Francie contra omnes . De hac autem venditione tenenda et garentizanda , et de omnibus hiis qui superius dicta sunt fideliter adimplendis dominus Milo de Jehaigniaco , miles , Guillermus de Vicinis , Hugo Pilet , Symon , major de Nemore Arsicii , Johannes dictus Bovet , quilibet in solidum et per fidem erga dictos abbatem et conventum pro dictis milite et ejus uxore se contulerunt plegios coram nobis : promittentes dictus miles et uxor ejus sub prestita fide quod quocienscunque unus vel plures de dictis fidejussoribus decesserit , ipse miles et uxor ejus alium vel alios eque ydoneos loco decedentis vel decedencium fidejussorum substituerent , se et heredes suos ad hoc specialiter obligando . Datum anno Domini Mº ducentesimo quadragesimo quarto , mense novembri .

Parisiensis

Richardus de Argal

Emelina

Beate Marie de Roscha

Tranbleia

Parisiensibus

Marliaci

Parisiensibus

Parisiensibus

Roscha

Francie

Milo de Jehaigniaco

Guillermus de Vicinis

Hugo Pilet

Symon

Nemore Arsicii

Johannes dictus Bovet


Omnibus presentes litteras inspecturis , Officialis curie Parisiensis , salutem in Domino . Notum facimus quod , in presencia nostra constitutus , Richardus de Argal , miles , quitavit abbati et conventui Beate Marie de Roscha , ordinis Sancti Augustini , quicquid juris , dominii , jurisdictionis et justicie habebat vel habere poterat in decima de Tranbleia , tam in grano , palea , tractu , stramine , quam omnibus aliis quibuscunque , pro decem et novem libris Parisiensibus jam sibi solutis , traditis et numeratis , sicut idem miles confessus est coram nobis : promittens , fide in nostra manu prestita corporali , quod contra quitacionem hujusmodi jure hereditario sive alio modo , per se vel per alium non veniet in futurum , et quod in dicta decima nichil juris , dominii , jurisdictionis et justicie de cetero per se vel per alium reclamabit . Datum anno Domini Mº CCº quadragesimo septimo , mense novembri .

Parisiensis

Richardus de Argal

Beate Marie de Roscha

Augustini

Tranbleia

Parisiensibus


Ego Guido de Caprosia , miles , notum facio universis presentes litteras inspecturis quod venditionem quam dominus Richardus de Argal , miles , et domina Evelina , ejus uxor , fecerunt abbati et conventui Beate Marie de Roscha de omni eo quod ipse Richardus et ejus uxor habebant vel habere poterant in decima de Tranbleia , sita in parrochia de Nemore Arsicii , que movet de feodo meo tanquam primus dominus , volo , laudo pariter et concedo et promitto fide prestita corporali quod dictam decimam cum omni jure et jurisdictioni ad eam pertinente , que idem miles et predicta ejus uxor in dicta decima de Tranbleia et in tota parrochia de Nemore tempore predicte venditionis habebant et habere poterant , eisdem abbati et conventui in manu mortua garentizabo in perpetuum tanquam primus dominus feodi , sine coactione vendendi seu extra manum suam ponendi , contra omnes ad hoc me et heredes meos specialiter obligando . In cujus rei robur et perpetuam firmitatem , sigillum meum duxi presentibus litteris apponendum . Datum anno Domini Mº CCº quadragesimo quarto , mense decembri .

Guido de Caprosia

Richardus de Argal

Evelina

Beate Marie de Roscha

Richardus

Tranbleia

Nemore Arsicii

Tranbleia

Nemore


Universis presentes litteras inspecturis , Odo de Monsterolio et Stephanus de Giffivilla , presbiteri , salutem in Domino . Notum facimus quod cum in nos compromissum esset , sub pena decem librarum Parisiensium , inter G . , abbatem de Roscha , pro se et conventu suo ex una parte , et Petrum , presbiterum de Toussus , nomine ecclesie sue , ex altera , super contentione que inter eos vertebatur super decima et novalibus de Logiis , et super omnibus aliis controversiis motis hactenus inter eos ; tandem nos , cognitis hujus causarum meritis , audito bonorum consilio , dicto abbate pro se et conventu suo et dicto P . pro se et ecclesia sua presentibus et arbitrium nostrum petentibus sibi reddi , per arbitrium nostrum dicimus et pronunciamus : quod idem abbas , nomine suo et monasterii sui , reddat dicto presbitero de Toussus tres minas ybernagii et tres minas avene de anno preterito de decima de Logiis , et quod ipsi abbas et conventus non inquietent ipsum presbiterum nec ab ipso aliquid petant pro decima duorum arpentorum ipsius presbiteri , quorum unum situm est apud Fayel et alterum apud Noam Herboldi , secundum quod in litteris bone memorie Petri , quondam Parisiensis episcopi , super compositione habita inter fratres de Roscha et presbiterum de Toussus confectis continetur . Dicimus etiam et pronunciamus quod ipsi abbas et conventus in posterum solvant dicto presbitero dictas tres minas ybernagii et tres minas avene annuatim , prout in dictis litteris continetur , et quod contra ea que in dictis litteris continentur non veniant in futurum ; ipsum abbatem nomine suo et nomine sui monasterii in predictis condemnantes . Dicimus et pronunciamus per arbitrium nostrum quod idem presbiter reddat monasterio de Roscha quicquid in decima de Logiis , sive apud Fayellum Magnum , sive apud Fayellum Parvum , cepit ratione novalium factorum in dictis locis a tempore dicte compositionis anno Domini Mº CCº quadragesimo VIIIº et anno Domini Mº CCº XLIXº . Per nostrum etiam arbitrium dicto presbitero injungimus quod ipsum abbatem et conventum ulterius non molestet super decima novalium in dictis locis , a tempore compositionis dicte , factorum et in posterum faciendorum ; per nostrum eciam arbitrium super aliis invicem petitis dictas partes mutuo absolventes . Datum anno Domini Mº CCº quinquagesimo , mense junio .

Odo de Monsterolio

Stephanus de Giffivilla

Parisiensium

Roscha

Petrum

Toussus

Logiis

P.

Toussus

Logiis

Fayel

Noam Herboldi

Petri

Parisiensis

Roscha

Toussus

Roscha

Logiis

Fayellum Magnum

Fayellum Parvum


Universis presentes litteras inspecturis , Officialis curie Parisiensis , salutem in Domino . Notum facimus quod , in nostra presencia constitutus , dominus Petrus , presbiter de Toussus , voluit , concessit et acceptavit arbitrium quod Odo de Monsterolio et Stephanus de Giffivilla , presbiteri , protulerunt prout in litteris presentibus hiis annexis plenius continetur . Datum anno Domini Mº CCº quinquagesimo secundo , die veneris ante Cineres .

Parisiensis

Petrus

Toussus

Odo de Monsterolio

Stephanus de Giffivilla


In nomine Patris et Filii et Spiritus Sancti , amen . Proponente in jure coram nobis fratre Ingeranno , de Roscha canonico , procuratore generali abbatis et conventus de Roscha , nomine eorumdem contra dominum Petrum , presbiterum de Toussus , quod cum fuisset controversia et lis mota inter fratrem Gilbertum , quondam abbatem de Roscha , nomine suo et nomine conventus sui ex una parte ; et dictum presbiterum ex altera , super quibusdam decimis et novalibus de Logiis : dictus abbas suo et conventus predicti nomine , et presbiter memoratus super dicta controversia et super omnibus aliis controversiis motis inter eos compromiserunt in Odonem de Monsterolio et Stephanum de Giffivilla , presbiteros , promittentes bona fide , se inviolabiliter observaturos quicquid dicti arbitri pace vel judicio alte et basse super premissis ducerent statuendum . Proponente eciam dicto procuratore , nomine procuratorio dictorum abbatis et conventus , contra dictum presbiterum quod conventum fuit inter partes predictas quod pars que ab arbitrio dictorum arbitrorum resiliret , solveret parti arbitrium observare volenti decem libras Parisienses nomine pene . Proponente insuper dicto procuratore contra dictum presbiterum quod dicti arbitri suum arbitrium protulerunt in modum qui sequitur : dicimus et pronunciamus per arbitrium nostrum quod idem presbiter reddet monasterio de Roscha . . . . , etc . ut in charta LXXXVII . Proponente eciam dicto procuratore , nomine procuratorio dictorum abbatis et conventus , quod dictus presbiter in prejudicium ipsorum abbatis et conventus contra arbitrium sive dictum dictorum arbitrorum veniendo percepit , seu percipi fecit a duobus annis citra decimam novalium decem et novem vel viginti arpentorum terrarum arabilium vel circiter , sitarum in Fayel Parvo , vel Fayel Magno , quam decimam dictus procurator estimavit a duobus predictis annis citra ad valorem sex sextarios bladi ; et ob hoc petente eodem procuratore , nomine procuratoris dictorum abbatis et conventus , dictum presbiterum de Toussus a nobis compelli ad observationem arbitrii dictorum arbitrorum et eidem presbitero perpetuum silencium imponi super decima decem et novem vel viginti arpentorum terrarum predictarum , et eciam ad reddendum eisdem abbati et conventui predictos sex sextarios bladi pro arreragiis dictorum duorum annorum . Dicto presbitero in jure coram nobis comparente personaliter et litem contestando , recognoscente se percepisse , vel percipi fecisse per duos annos decimam decem et novem vel viginti arpentorum terre , negante tamen se percepisse , seu percipi fecisse decimam dictarum terrarum in prejudicium abbatis et conventus memoratorum contra arbitrium dictorum arbitrorum veniendo , cum dicte terre non sint site in Fayello Magno vel Parvo , ut dicebat , citra omnia et singula asserente vera esse . Lite igitur super premissis plenius contestata , prestito post modum ab ipsis procuratore et presbitero de veritate dicenda juramento , testibus hinc inde ad intentionem suam fundandam productis et attestationibus eorum publicatis et diligenter inspectis , auditis partibus in hisque coram nobis proponere in judicio voluerunt , consideratis omnibus , que nos movere poterant et debebant , cunctisque rite actis , die assignata ad audiendum diffinitivam sententiam , partibus presentibus et ; sententiam fieri instanter poscentibus : nos , communicato bonorum virorum et virorum peritorum consilio , per diffinitivam sententiam condempnavimus predictum presbiterum ad observationem arbitrii ratione cujus agitur inter partes predictas ; per eamdem sententiam dicto presbitero silencium imponentes super decima novalium terrarum ratione quarum agitur coram nobis ; dictum presbiterum per eamdem sententiam condempnantes ad reddendum abbati et conventui memoratis sex sextarios bladi pro arreragiis dictorum duorum annorum , supradictis abbati et conventui questione expensarum in lite factorum per eamdem sententiam reservata . Datum anno Domini Mº CCº quinquagesimo tercio , mense junio .

Ingeranno

Roscha

Roscha

Petrum

Toussus

Gilbertum

Roscha

Logiis

Odonem de Monsterolio

Stephanum de Giffivilla

Roscha

Fayel Parvo

Fayel Magno

Toussus

Fayello Magno vel Parvo


Universis presentes litteras inspecturis , Officialis P . , ecclesie Parisiensis archidiaconi , salutem in Domino . Notum facimus quod in nostra presencia Odo de Vere Magno , miles , et Margareta , ejus uxor , asseruerunt quod ipsi habebant et percipiebant decimam in centum et sexaginta arpentis terre arabilis et plus , sitis in parrochia de Vere Magno , moventem de hereditate Mathildis , quondam matris ipsius militis defuncte , ut dicebant ; quam totalem decimam sitam in parrochia predicta , ut dictum est , recognoverunt se vendidisse et in perpetuum quitavisse abbati et conventui de Roscha , Parisiensis dyocesis , pro sexies viginti et sexdecim libris Parisiensibus eisdem venditoribus jam solutis , traditis et numeratis , sicut confessi sunt coram nobis , tenendam in manu mortua ab eisdem abbati et conventu et in posterum possidendam ; renunciantes quantum hoc exceptioni non numerate pecunie , non tradite , non solute et non recepte . Promiserunt insuper prefati venditores , fide in manu nostra prestita corporali , quod contra venditionem et quitationem predictas per se vel alium non venient in futurum , et quod predictam decimam prefatis abbati et conventui in manu mortua garentizabunt et liberabunt ad usus et consuetudines Francie contra omnes , sine coactione vendendi , distrahendi , seu extra manum suam ponendi , quitam , liberam et immunem ab omni onere et prestatione qualibet , consuetudine et coustuma . Prefata vero Margareta coram nobis quitavit specialiter et expresse , spontanea , non coacta , quicquid juris habebat vel habere poterat ratione dotalicii vel alio quoquo modo sub prestite fidei datione . Johannes vero de Cheteinvilla , armiger , primus dominus feodi dicte decime ; dominus Johannes de Cheteinvilla miles , secundus dominus dicti feodi predicte decime , et dominus Johannes de Guillervilla , miles , tercius et ultimus dominus feodi dicte decime , ut dicebant , coram nobis constituti , venditionem predictam voluerunt , laudaverunt et concesserunt ; promittentes fide data se contra hanc non venturos , immo se garentizaturos in manu mortua venditionem predictam abbati et conventui predictis contra omnes . Datum anno Domini Mº CCº XLIXo mense februario .

P.

Parisiensis

Odo de Vere Magno

Margareta

Vere Magno

Mathildis

Roscha

Parisiensis

Parisiensibus

Francie

Margareta

Johannes vero de Cheteinvilla

Johannes de Cheteinvilla

Johannes de Guillervilla


Ego Guido , miles de Levies , notum facio omnibus , tam presentibus quam futuris , quod ego et Guiburgis , uxor mea , pietatis intuitu et pro salute animarum nostrarum et heredum et amicorum nostrorum , Guidone et Philippo , filiis nostris , militibus , volentibus et concedentibus , dedimus et concessimus ecclesie Beate Marie de Roscha decimam nostram de Villanova et decimam de Doigviller in perpetuum possidendas . Et ut hoc ratum permaneat et in posterum perseveret , sigilli nostri munimine fecimus roborari . Actum anno Domini Mº CCº vicesimo sexto , mense maio .

Guido

Levies

Guiburgis

Guidone

Philippo

Beate Marie de Roscha

Villanova

Doigviller


Omnibus presentes litteras inspecturis , Officialis P . , ecclesie Parisiensis archidiaconi , salutem in Domino . Notum facimus quod , coram nobis constitutus , Odo de Vere Magno asseruit quod ipse , diu est , vendiderat abbati et conventui de Roscha , pro sexcies viginti et sexdecem libris Parisiensibus , decimam octies viginti arpentorum terre arabilis et plus , que dicebat se habere in parrochia de Vere Magno , movencia de hereditate nobilis mulieris Matilpdis , matris ipsius Odonis , ut dicebat , prout in nostris litteris hiis annexis super hoc confectis plenius vidimus contineri . Volens et concedens predictus Odo quod propter hoc quod dictus abbas asserebat quod quater viginti et sex arpenta terre esse tantummodo in dicta decimaria et non plura , ut idem abbas reciperet et perciperet campipartem cum totali decima quam idem miles habebat et percipiebat , ut dicebat , in quaterviginti et sex arpentis predictis , ad defectum dictorum octies viginti arpentorum terre , ut dictum est , venditorum . Si quis esset defectus ibidem quousque abbati et conventui de Roscha decima octies viginti arpentorum de quibus fit mentio in nostris litteris hiis annexis super venditione confectis , penitus et integre liberetur . Et promisit idem miles , fide in manu nostra prestita , quod contra premissa vel aliquid premissorum , per se vel per alium venire nullatenus attemptabit , et quod nichil de dicta campiparte vel decima percipiet vel levabit interim , quousque dicta decima vendita eisdem abbati et conventui libere assignetur et penitus liberetur . Quod autem audivimus hoc testamur salvo jure alieno . Datum anno Domini Mº CCº quadragesimo nono , mense marcio .

P.

Parisiensis

Odo de Vere Magno

Roscha

Parisiensibus

Vere Magno

Matilpdis

Odonis

Odo

Roscha


Omnibus presentes litteras inspecturis , L . , decanus , et capitulum Parisiense , salutem in Domino . Notum facimus quod cum religiosi viri abbas et conventus de Roscha , ordinis Sancti Augustini , Parisiensis dyocesis , haberent et perciperent decimam in centum et sexaginta arpentis terre arabilis et amplius , sitis in parrochia de Vere Magno , ipsi abbas et conventus dictam decimam et quicquid in ea habebant et habere poterant , dederunt et concesserunt in perpetuum in manu mortua , ad amodiationem , magistro et fratribus Domus Dei Parisiensis , sicut ipsi magister et fratres confessi sunt coram nobis , pro duobus modiis avene annui redditus , nec de meliori , nec de pejori , sed mediocris secundum communem estimationem , eadem abbati et conventui , vel eorum mandato , in Domo Dei Parisiensi , ad mensuram Parisiensem , annis singulis infra octabas beati Martini hyemalis in posterum persolvendis , tempestate vel alio casu fortuito et non fortuito , qui possent exprimi , non obstantibus ad quorum duorum modiorum avene solutionem perpetuo , ut dictum est , faciendam . Prefati magister et fratres , nobis volentibus et consentientibus , se et domum suam coram nobis per stipulationem legittimam obligarunt . In cujus rei testimonium , presentes litteras , ad petitionem dictorum magistri et fratrum , sigilli nostri munimine dictis abbati et conventui concessimus roboratas . Datum anno Domini Mº CCº quinquagesimo secundo , mense maio .

L.

Parisiense

Roscha

Augustini

Parisiensis

Vere Magno

Domus Dei Parisiensis

Domo Dei Parisiensi

Parisiensem


Omnibus presentes litteras inspecturis , Symon , castellanus de Nealphe , salutem in Domino . Noverit universitas vestra quod ego , pietatis intuitu et pro salute anime mee et amicorum meorum , de consensu et voluntate Fennie , uxoris mee , dedi et concessi in perpetuam elemosinam ecclesie Beate Marie de Roscha quinque solidos Parisienses annui redditus , singulis annis percipiendos infra octabas beati Remigii , de redditibus meis in villa que dicitur Sancti Remigii . Quod ut ratam et inconcussam obtineat stabilitatem , presentes litteras sigilli mei appositione roboravi . Actum anno Domini Mº ducentesimo vicesimo , mense augusto .

Symon

Nealphe

Fennie

Beate Marie de Roscha

Sancti Remigii


Ego Milo , castellanus de Malo Repastu , omnibus presentes litteras inspecturis notum facio quod ego , pro remedio anime mee , donavi in perpetuam elemosinam ecclesie Beate Marie de Roscha unum sextarium hybernagii in granchia mea de Malo Repastu singulis annis in festo sancti Remigii percipiendum . Quod ut ratum permaneat , sigilli mei munimine roboravi . Actum anno Domini Mº CCº XXXº septimo , mense novembri .

Milo

Malo Repastu

Beate Marie de Roscha

Malo Repastu


Noverint universi tam presentes quam futuri quod ego Garinus de Montereul , miles , assensu et voluntate Sanceline , uxoris , et Petri , primogeniti filii mei , quitavi penitus quicquid habebam vel habere poteram jure feodali in elemosina quam fecit bone memorie Guido de Levies , quondam mareschallus albigensis , ecclesie Beate Marie de Roscha , tam in nemoribus quam in rebus aliis ad feodum meum pertinentibus . Promisimus eciam bona fide , ego et Sancelina , uxor mea , et Petrus , primogenitus filius meus quod contra predictam elemosinam per nos vel per alios venire de cetero nullatenus attemptabimus vel aliquid juris reclamabimus . Quod ut firmum et stabile permaneat in posterum , presentem paginam sigilli mei munimine roboravi . Actum anno Domini Mº CCº tricesimo tercio , mense octobri .

Garinus de Montereul

Sanceline

Petri

Levies, quondam

ecclesie

de Roscha, tam

uxor

primogenitus


Universis presentes litteras inspecturis , Maria de Cogneriis , relicta domini Johannis de Levies , salutem in Domino . Noverit universitas vestra quod ego , pro remedio anime mee et dicti Johannis , quondam mariti mei , parentum et antecessorum meorum , volo et concedo , quod ecclesia Beate Marie de Roscha teneat , habeat et possideat in perpetuum septem arpenta nemoris , sita juxta Bele Penne , contigua nemoribus Sancti Dyonisii ; quod nemus dictus Johannes , quondam maritus meu s , et ego emimus a consanguineis domini Richardi de Argal , militis . Quitans penitus eidem ecclesie et renuncians quicquid jure hereditario , conquestus , seu ratione dotalicii , sive alio quocunque modo habebam vel habere poteram in dictis septem arpentis nemoris : quod nemus jam dictus Johannes , quondam maritus meus , supradicte ecclesie contulit in puram et perpetuam elemosinam et legavit . Quod ut ratum et firmum permaneat presentem , paginam sigilli mei munimine roboravi . Datum anno Domini Mº CCº quinquagesimo secundo die lune ante Natale Domini .

Maria de Cogneriis

Johannis de Levies

Johannis

Beate Marie de Roscha

Bele Penne

Sancti Dyonisii

Johannes

Richardi de Argal

Johannes


Petrus , Dei gracia Parisiensis episcopus , omnibus presentes litteras inspecturis , salutem in Domino . Notum facimus quod cum contencio verteretur inter fratres de Roscha ex una parte , et J . , presbiterum de Toussus ex altera , super decimis novalium tam presencium quam futurorum in decima de Logiis , sicut ipsi fratres et dictus presbiter confessi sunt coram nobis : super hiis compositio inter eos amicabilis intercessit coram dilectis nostris W . , archidiacono et P . , succentore Parisiensi , quibus a summo pontifice ipsa causa fuerat delegata : ita videlicet quod prefati fratres debent annuatim exsolvere presbitero de Toussus tres minas hybernagii et tres minas avene in decima de Logiis . Quitaverunt eciam ipsi fratres prefato presbitero decimam quam habebant in duobus arpennis terre ipsius presbiteri , quorum alter situs est apud Faiel , alter autem apud Noam Herbodi . Presbiter quidem supradictus in verbo sacerdotis promisit quod nichil ulterius in ipsa decima novalium reclamabit . Nos autem compositionem illam , sicut coram prefatis W . , archidiacono , et P . , succentore Parisiensi , facta est , ratam habentes , ipsam fecimus sigilli nostri munimine roborari . Actum anno Domini Mº CCº XIIº , mense augusto , pontificatus nostri anno quarto .

Petrus

Parisiensis

Roscha

J.

Toussus

Logiis

W.

P.

Parisiensi

Toussus

Logiis

Faiel

Noam Herbodi

W.

P.

Parisiensi


Universis presentes litteras inspecturis , frater Yvo , dictus abbas Beate Marie de Livriaco , totusque ejusdem loci conventus , eternam in Domino salutem . Noverit universitas vestra quod cum inter ecclesiam nostram ex una parte , et ecclesiam Beate Marie de Roscha ex altera , contentio haberetur super eo quod nos dicebamus nos habere in ecclesia Beate Marie de Roscha plenariam jurisdictionem ; predictis abbate et conventu Beate Marie de Roscha predictam jurisdictionem non recognoscentibus : tandem , de consilio bonorum virorum et assensu utriusque partis , contentio in hunc modum sopita est : quod ecclesia Beate Marie de Roscha singulis annis solvet ecclesie nostre decem et octo mixtolii de guegnagio suo in grangia sua de Roscha , quod mixtolium non separabitur , nec priorabitur , nec emendabitur , et totidem sextarios avene ad mensuram de Caprosia infra festum Omnium Sanctorum persolvendos . Cum autem abbas et conventus Beate Marie de Roscha poterunt invenire ubi possint predictam solutionem bladi et avene infra decem leugas ab ecclesia Beate Marie de Livriaco ; nos tenebimur recepire predictam solutionem in eodem loco ubi emerint , et ecclesia Beate Marie de Roscha erit libera et absoluta a predicta solutione et ab omni alia super predictis contentione . In cujus rei testimonium et confirmationem , presentes litteras sigillorum nostrorum munimine fecimus roborari . Actum anno Dommi Mº CCº XXXVIIIº mense mayo .

Yvo

Beate Marie de Livriaco

Beate Marie de Roscha

Beate Marie de Roscha

Beate Marie de Roscha

Beate Marie de Roscha

Roscha

Caprosia

Beate Marie de Roscha

Beate Marie de Livriaco

Beate Marie de Roscha


In nomine Dei et individue Trinitatis , amen . Notum sit omnibus fidelibus Ecclesie filiis quod Renaudus Musavene pro anima Bochardi de Montemorenciaco et pro anima sua et antecessorum suorum dedit et concessit in perpetuam eleemosynam , Domui Dei de Pontisara , ad procurationem unius sacerdotis , qui in eadem domo divina celebrabit mysteria , xl solidos annuatim percipiendos in censu suo de Taverni ad octabas S ti Dionisii , et IIII or modios vini quod assignavit capiendos tempore vindemiarum in quodam redditu vini quem apud eamdem villam possidebat . Si autem redditus ille vini ad illos IIII or modios vini perficiendos non sufficeret , statuit prefatus Renaudus predicte Domui I . Modium bladi in granchia sua Sancti Graciani de blado ejusdem granchie infra mense Augusti reddendum . Concessit preterea idem quod defuncto primo isto capellano , eodem Renaudo irrequisito , licebit maiori Pontisare et burgensibus alium capellanum substituere . Ego vero Matheus de Montemorenciaco hanc eleemosynam concedo et manu capio tenendam et garandiandam predicte Domui ; et ut rata permaneat , sigillo meo cum sigillo Renaudi corroboravi . Actum anno ab Incarnatione Verbi mº cº xcº viiº his presentibus Matheo de Lislete . Radulfo de Conflens . Ivone fratre ejus . Odone de Dumnei . Hugone de Boiles . Anselmo clerico de Champainne . Johanne de Corvesne . Odone le Draper tc tunc maiore Pontisare . Roberto de Ponte . Gaufrido de Ponte . Johanne Maisent . Adam de Ruella . Isembardo le Maçon .

Renaudus Musavene

Bochardi de Montemorenciaco

Domui Dei de Pontisara

Taverni

Renaudus

Domui

Sancti Graciani

Renaudo

Pontisare

Matheus de Montemorenciaco

Domui

Renaudi

Matheo de Lislete

Radulfo de Conflens

Ivone

Odone de Dumnei

Hugone de Boiles

Anselmo

Champainne

Johanne de Corvesne

Odone le Draper

Pontisare

Roberto de Ponte

Gaufrido de Ponte

Johanne Maisent

Adam de Ruella

Isembardo le Maçon


Matteus miseratione divina ecclesie Beati Dionysii in Francia abbas humilis et Simon de Nigella , locum tenentes Domini Regis Francie . Notum facimus universis tam presentibus quam futuris quod tunc magister et fratres Domus Dei Pontisarensis dice est , Domino Regi supplicessent ut ipse eis concederet et in perpetuum dimitteret prisoniam seu carcerem de Campaniis quam inclite recordationis Ludovicus Rex genitor Domini Regis qui nunc est , retinuerat pro suis prisionariis incarcerandis , quando manerium et villam de Campanis cum pertinenciis contulit Domui Dei predicte ; ac ipsi magistri et fratres Domino Regis in villa Bellimontis procurarent et facerent prisoniam ita sufficientem et ita bonam , sicut est prisonia de Campaniis , quod Dominus Rex eisdem duxerat annuendum predictique magester et fratres in excambium dicte prisonie de Campaniis Domino Regi obtulerint quandam domum apud Bellummontem sitam , a dicta Domo Dei acquisitam una cum quibusdam aliis redditibus que dicte Domui Dei remanent , a Johanne de Valle Radulphi armigero et ejus uxore , que dicitur magna Domus de Burgo prout se comportat , constructis in ipsa domo foveis et receptaculis aptis ad prisionarios custodiendos et temnendos . Nos audita et intellecta relatione Baillivi Silvanectensis , magistri Odonis de Monsterolio magistri cementarii operum Domini Regis , et quorumdam aliorum quos miseramus pro dicta domo et carceribus constructis in ea videndis per relationem , consideratis pluribus causis et rationibus , nobis innotuit excambium hujusmodi tam Domino Regi quam dicte Domui Dei esse utile , dictam prisoniam de Campaniis nomine Domini Regis et pro ipso , dicte Domui Dei in perpetuum dimittamus et quittamus , pro dicta domo de Bellomonte cum foveis et carceribus constructis in ea , Domino Regi et ejus successoribus imperpetuum remansuris . Quod ut ratum et stabile permaneat infuturum presentes litteras sigillo regio quo utimur fecimus sigillari . Actum Parisius anno Domini Mº CCº octogesimo quinto , mense septembri .

Matteus

Beati Dionysii in Francia

Simon de Nigella

Francie

Domus Dei Pontisarensis

Campaniis

Ludovicus

Campanis

Domui Dei

Bellimontis

Campaniis

Campaniis

Bellummontem

Domo Dei

Domui Dei

Johanne de Valle Radulphi

Burgo

Silvanectensis

Odonis de Monsterolio

Domui Dei

Campaniis

Domui Dei

Bellomonte

Parisius


Universis p . 1 . i . Johannes dictus de Ponte capellanus in capella vulgaliter nuncupata Capella Regis apud Pontisaram in castello Regis salutem in Domino . Noveritis quod nos pensata utilitate ipsius capelle , sex denarios par . nostri capitalis census fundi terre cujusdam domus et curie ejusdem domus retro et portus ejusdem curie usque in aquam liberorum Johannis dicti Olearii , que domus sita est apud Pontisaram in vico de Ponte , inter domum defuncti Petri dicti Juvenis , modo Domus Dei Pontisare , ex una parte , et domum Guillelmi dicti Gaudri ex altera . . . ad oppositum domus Stephani Draparii , magistro . . . et sororibus Domus Dei permutavimus et scambii nomine dedimus . . . pro novem denarios par . capitalis census fundi terre domus Guillelmi dicti Leloirier apud Pontisaram in vico vocato communiter Judeario inter domum Guileberti Fenarii ex una parte et vicum vocatum communiter Domini Roberti Latruie ex altera . . Datum anno Domini millesimo ccº octogesimo primo die martis ante Nativitatem Beati Johannis Baptiste .

Johannes dictus de Ponte

Capella Regis

Pontisaram

castello Regis

Johannis dicti Olearii

Pontisaram

Ponte

Petri dicti Juvenis

Domus Dei Pontisare

Guillelmi dicti Gaudri

Stephani Draparii

Domus Dei

Guillelmi dicti Leloirier

Pontisaram

Judeario

Guileberti Fenarii

Roberti Latruie


Universis p . l . i . Vicarius . . . Johannes Olearius de Ponte de parochia sancti . . . Pontisare . . . asserens se habere et percipere singulis annis super domum quondam defuncti Jacobi le Bordier clerici sitam in vico de Ponte , inter domum dicti Johannis Olearii ex una parte , et plateam seu masuram magistri Mathei Berthomei de Ponte presbiterum ex altera , viginti solid . par . annui redditus . . . jure hereditario . . . pro salute anime sue et antecessorum suorum et anniversario suo quolibet anno faciendo , religiosis viris et mulieribus . . . Domus Dei de Pontisara contulit et donavit . . . Datum anno Domini Mº CCº nonagesimo primo . Die jovis in festo Beate Lucie .

Johannes Olearius de Ponte

sancti... Pontisare

Jacobi le Bordier

Ponte

Johannis Olearii

Mathei Berthomei de Ponte

Domus Dei de Pontisara


Omnibus hec visuris Vicarius . . . Gaufridus dictus Lecorcheur et Aelicia ejus uxor recognoverunt se quittasse . . . magistro . . . et sororibus Domus Dei . . . quandam domum . . . sitam in vico qui vocatur la Cavaterie juxta domum Radulphi Repile ex una parte et domum Germani Cousturarii ex altera . . . Datum anno Domini Mº CCº nonagesimo secundo , die veneris ante nativitatem Beati Johannis Baptiste .

Gaufridus dictus Lecorcheur

Aelicia

Domus Dei

la Cavaterie

Radulphi Repile

Germani Cousturarii


Gaufridus dictus Lecorcheur

Aelicia

Domus Dei

la Cavaterie

Radulphi Repile

Germani Cousturarii


Ph . Dei gracia Francorum Rex . Notum facimus universis tam presentibus quam futuris quod cum fratres et sorores Domus Dei de Pontisara justo titulo emptionis acquisiverunt Parisius in censiva nostra duas domunculas tenentes unam ad aliam , quarum una fuit Haquini Judei de Montemorenciaco et altera dicte Cheron Judee , existentes in vico Judeorum , qui dicitur vicus inter Duas portas , retro domum dicti Domus Dei Parisius situatam . Nos divini amoris intuitu et pro remedio anime nostre et animarum felicis recordagenis Regis Phi . geniteris nostri et Regine Ysabellis gentricis nostre et aliorum predecessorum nostrorum , volumus et concedimus utiidem fratres ac sorores in ampliationem et augmentationem dicte Domus sue , dictas duas domumculas cum suis appendiciis pro se et mansione sua predicta tenere possint et perpetuo possidere pacifice et quiete sine coactione aliqua vendendi vel extra manum suam ponendi . Salvo tamen in aliis jure nostro et jure quolibet alieno . Quod ut firmum et stabile permaneat in futurum presentibus litteris nostrum fecimus apponi sigillum . Actum apud Coronam magnam prope Rothomagum anno Domini millesimo ducentesimo nonagesimo secundo , mense novembris .

Ph.

Francorum

Domus Dei de Pontisara

Parisius

Haquini Judei de Montemorenciaco

Cheron Judee

Judeorum

inter Duas portas

Domus Dei Parisius

Phi.

Ysabellis

Domus

Coronam magnam

Rothomagum


Ph . Dei gracia Francorum Rex . Notum facimus universis tam presentibus quam futuris quod nos antecessorum nostrorum vestigiis inherentes , divini amoris intuitu et pro remedio anime nostre et anime Regine Johanne conjugis nostre , ac inclite recordationis Regis Phi . genitoris nostri et regine Ysabellis genitricis nostre , ac aliorum predecessorum nostrorum , magistro , fratribus et sororibus Domus Dei de Pontisara concedimus et volumus ut iidem tam pro eis et successoribus suis quam pro dicta Domo Dei , in terra , feodis et retrofeodis ac censivis nostris possint acquirere imposterum justo titulo emptionis seu donationis aut alio quoque justo modo usque ad valorem triginta novem librarum et duodecim solidorum paris . annui et perpetui redditus , que restant de summa centum librarum par . annui redditus quas sibi licebat posse acquirere per inclite recordationis patentes litteras Regis Ludovici avi nostri , sibi concessas et confirmatas a felicis recordationis Rege Pho . genitori nostro . Et sic tam hujusmodi acquirenda quam etiam ea que jam in terra feodis et retrofeodis ac censivis nostris predictis justo modo et licito acquisiverunt et pacifice possiderunt tenere et perpetuo possidere pacifice et quiete sine coactione aliqua vendendi vel extra manum suam ponendi . Retentis nobis et nostris successoribus in premissis omnibus juribus justiciis et redibenciis nostris ; et salvo etiam jure in omnibus alieno . Quod ut firmum et stabile permaneat in futurum , presentibus litteris nostrum fecimus apponi sigillum . Actum apud domum nostram Folleie in Leonibus . Anno Domini millesimo ducentesimo nonagesimo tercio . Mense julio .

Ph.

Francorum

Johanne

Phi.

Ysabellis

Domus Dei de Pontisara

Domo Dei

Ludovici

Pho.

Folleie in Leonibus


Universis p . l . i . Vicarius . . . Guillelmus de Elemosina et Ysabellis filia Galteri filii defuncte Gile d'Andelincourt uxor ipsi Guillelmi , asserentes quod ipsa Ysabellis ante contractum inter ipsos matrimonium moram traxisse in Domo Dei Pontisare tanquam una de familiaribus et pedissetis dicte domus , super omnibus et singulis contractibus et obligationibus ex quibuscumque causis originem ducentibus sive ratione servicii , sive ratione bonorum que dicte Domui donaverat , contulerat vel vendiderat sive alia ratione quacumque , magistrum , priorissam , fratres et sorores dicte Domus et eamdem Domum ex nunc et imperpetuum penitus et omnino quittaverunt , receptis primitus ab eisdem conjugibus quatuor libris et quatuor solidis paris . in quibus dicti religiosi tenebantur eidem Ysabelli , residuis de sex libris par . in quibus eidem Ysabelli tenebantur de quodam curtillo ipsius ab eadem vendito de quo fit mentio in quodam instrumento inter ipsos confecto . . . Datum anno Domini millº ducentº nonagº quinto die martis post Brandones .

Guillelmus de Elemosina

Ysabellis

Galteri

Gile d'Andelincourt

Guillelmi

Ysabellis

Domo Dei Pontisare

Domui

Domus

Domum

Ysabelli

Ysabelli


Notum sit presentibus et futuris quod Mabilia uxor Radulphi de Conflantio senis militis , et Hugo , Guillermus et Droco et Girardus filii ejus , et Bartholomeus gener ejus concesserunt Domui Dei de Pontisara in puram et perpetuam elemosinam quicquid jam dicta Domus de eis tenet ubicumque teneat , sine coactione venditionis , ita quid non possint Domum cogere ad vendendum , salvo redditu suo , quem Domus debet eis de tenementis . Retento etiam jure suo si forte vendiderint vel excambiaverint . Ego autem Radulphus de Conflantio miles filius predicte Mabilie dominus feodi de quo tenementa movent , sum tutor hujus quitationis et ad petitionem matris mee predicte et preces fratrum meorum et sororii mei predictorum , sigillo meo presentem cartam consignavi . Actum anno Domini Mº CCº sexto decimo nonas aprilis .

Mabilia

Radulphi de Conflantio

Hugo

Guillermus

Droco

Girardus

Bartholomeus

Domui Dei de Pontisara

Domus

Domum

Domus

Radulphus de Conflantio

Mabilie


Omnibus p . 1 . i . frater Guillelmus humilis abbas monasterii Sti Victoris Parisiensis totusque ejusdem loci conventus , eternam in Domino salutem . Cum controversia seu questionis materia verteretur inter religiosos viros magistrum et fratres Domus Dei de Pontisare in Vulgassino Francie ex una parte et dilectum nostrum concanonicum priorem prioratus nostri de Bosco Sti Petri , Parisiensis dyocesis ex altera , super solutionem sexdecim solid . par . annui census seu perpetui redditus ab eisdem magistro et fratribus percipiendorum apud Sanctum Lupum super quadam vinea sita juxta Sanctum Lupum que quondam fuit defuncti dicti Touyne ? contigua ex una parte chemino subtus Sanctum Lupum et ex alia parte dicto Chablin et dicto Touyne ? in censiva , fundo et dominio nostri prioratus , onerata in duodecim denariis par . capitalis census debitis annuatim priori dicti loci in octabis Beati Dionysii . . . et de solutione duodecim denar . par . ex dimidii modii vini annui redditu percipendor . a dicto priore tempore vindemiarum super quadam domo seu masura predictorum religiosorum sita apud Sanctum Lupum que quondam fuit defuncti Bertandi Patou . . . Nos pensata utilitate evidenti dicti prioratus . . . in renunciationem tresdecim solidorum deductorum de sexdecim sol . p . , ab eisdem magistro et fratribus predictis dimissorum . . . quittamus dictos duodecim denarios census . . . volentes quod dicti magister et fratres percipiant in futurum super vinea memorata tres solidos parisienses deducendos de summa majori , admortizatos et liberos ab omni exactione . . . Datum anno Domini millº trecº quarto die Jovis ante festum Beati Marci Evangeliste .

Guillelmus

Sti Victoris Parisiensis

Domus Dei de Pontisare

Vulgassino Francie

Bosco Sti Petri

Parisiensis

Sanctum Lupum

Sanctum Lupum

Touyne

Sanctum Lupum

Chablin

Touyne

Sanctum Lupum

Bertandi Patou


Universis p . 1 . i . Vicarius . . . Christiana dicta la Trotine vidua asserens se habere decem et octo denarios annui redditus cotagii super domum Mabilie la Normande sitam in vico de Caveteria juxta Pontisaram inter domum Johannis Alutarii ex una parte et domum Petri Faverii ex altera , movente de dominio Domus Dei Pontisarensis , recognovit se dictum redditum vendidisse religiosis personis priorisse fratribus et sororibus Domus predicte , pro quindecim solidis parisiensibus . . . Datum anno Domini Mº CCCº quinto , die veneris post festum Nativitatis Beate Marie .

Christiana dicta la Trotine

Mabilie la Normande

Caveteria

Pontisaram

Johannis Alutarii

Petri Faverii

Domus Dei Pontisarensis

Domus


Universis p . 1 . i . Vicarius . . . Noveritis quod cum inter religiosas personas magistrum , fratres et sorores Domus Dei de Pontisara nomine suo et Domus sue predicte , ex una parte et rectorem ecclesie de Us ex altera , suscitaretur materia dissensionis super eo quod ipsi religiosi dicebant . . . se fuisse in pacifica possessione vel quasi , titulo elemosinationis vel alio justo , percipiendi singulis annis , preter communem collectionem messium , nomine annui redditus , quinque minas grani , medietate bladi et medietate avene , super illa portione quam ipse rector percipit . . . in decima dicti ville de Us et per dictum rectorem injuste esse spoliatos de possessione sua ; et etiam super arreragia dicti redditus de multis annis retro , demum post multas et varias altercationes inter ipsas partes . . . dictus rector , sano utens consilio . . . confessus fuit se debere dictas quinque minas . . . Datum anno Domini mº cccº quinto die mercurii ante Brandones .

Domus Dei de Pontisara

Us

Us


Ego Johannes comes Bellimontis . — Omnibus presentes litteras inspecturis Notum facio quod ego dedi et concessi Petro de Campaniis servienti meo in feodum et heredibus suis maioriam meam de Campaniis et omnia jura ipsius maiorie in perpetuum possidenda . Quod ut ratum et inconcussum permaneat , presentem cartam sigilli mei feci munimine roborari . Actum anno gracie millesimo ducentesimo vicesimo secundo , mense marcio .

Johannes

Bellimontis

Petro de Campaniis

Campaniis


Philippus Dei gracia Francorum Rex . Notum facimus universis presentibus et futuris quod cum magister , priorissa , fratres et sorores nostre Domus Dei Pontisara ex simplici gracia et mera nostra liberalitate consuevissent percipere et habere anno quolibet , in foresta nostra de Halata vel alibi ubi nostre placebat voluntati centum quadrigatas bosci ad ardendum , qualibet quadrigata quatuor modulos tantummodo continente , nos eisdem volentes graciam facere pleniorem , ob nostre progenitorumque nostrorum ac inclite recordationis carissime consortis nostre Johanne quondam Francie & Navarre Regine animarum remedium et salutem , volumus ac eisdem de speciali gracia perpetuo tenore presentium concedimus et donamus quod ipsi ac eorum successores ac Domus Dei predicta predictas centum quadrigatas bosci de cetero annis singulis in foresta nostra de Quernella percipiant et habeant absque impedimento quolibet , pacifice et quiete . Dantes baillivo Silvanectensi ac forestariis memorate foreste de Quernella pro tempore existentibus tenore presentium in mandatis quod prenominatos magistrum , priorissam , fratres et sorores , prenominatas censum quadrigatas bosci annis singulis de cetero habere percipere et levare in prenotata foresta de Quernella sine qualibet difficultate permittant . Quod ut firmum et stabile permaneat in futurum , presentibus litteris nostrum fecimus apponi sigillum . Datum et actum apud Pontisaram anno Domini mº cccº nono mense aprili .

Philippus

Francorum

Domus Dei Pontisara

Halata

Johanne

Francie

Navarre

Domus Dei

Quernella

Silvanectensi

Quernella

Quernella

Pontisaram


Philippus Dei gracia Francorum Rex . Notum facimus universis tam presentibus quam futuris quod cum dilecti nobis in Christo Magister , priorissa , fratres et sorores Domus Dei de Pontisara a Gacone de Pissiaco milite centum solidos et a Symone de Pissiaco centum et quatuordecim solidos parisienses annui et perpetui redditus in et super emolumentis et obventionibus portus de Domibus super Sequanam suo et dicte Domus nomine , ut dicunt , acquisierunt titulo emptionis . Nos ob nostre carissime consortis quondam nostre ac predecessorum nostrorum animarum remedium et salutem , et ut operum pietatis que in Domo Dei predicta fuerint incessanter simus participes et consortes , prefatis magistro fratribus et sororibus duximus concedendum , ut suo et dicte Domus nomine , redditum supradictum de cetero teneant , habeant et possideant perpetuo pacifice et quiete , absque coactione vendendi vel extra manum suam ponendi , aut nobis vel successoribus nostris prestandi quamcumque financiam pro odem , salvo in aliis jure nostro et in omnibus quolibet alieno . Quod ut firmum et stabile permaneat in futurum presentes litteras sigilli nostri fecimus impressione muniri . Actum apud . Coronam anno Domini millº cccº nono mense septembris .

Philippus

Francorum

Domus Dei de Pontisara

Gacone de Pissiaco

Symone de Pissiaco

Domibus super Sequanam

Domus

Domo Dei

Domus

Coronam


Karolus Dei gracia Francorum et Navarre Rex . Universis tam presentibus quam futuris salutem . Notum facimus quod cum super certis articulis in curia carissimi Domini et germani nostri Philippi quondam dictorum regnorum Regis , traditis inter Symonem de Pissiaco militem actorem ex una parte , et Symonem de Villaribus burgensem Ville de Pissiaco ex altera , super eo quod dictus Symon miles in curia predicti germani nostri contra dictum Symonem de Villaribus inter cetera dicebat et proponebat quod dictus S . de Villaribus vendiderat eidem militi quemdam equum precio octoginta librarum parisiensium eidem burgensi solvendarum infra ceterum terminum , quodque dicto milite exeunte extra patriam propter guerram et dissidencias quas Reginaldus de Tria eidem fecerat , dictus S . burgensis eidem militem fecerat coram subballivo Pissiaci adjournari , virtute quarumdam litterarum obligatoriarum in quibus predictus miles erat , ut ipse dicebat , dicto burgensi in summa predicta obligatus in casu in quo dictus equus dicto militi remaneret per dictas conventiones , et ipse proponebat quod diebus adjournamentorum factorum per subballivum ante dictum , uxor dicti militis fecerat maritum suum excusari , et significari ejus absenciam eidem subballivo propter guerram et dissidencias supradictas , et quod ipsa nesciebat ubi erat dictus vir suus , propter quod ipsa non poterat eidem certificare dicta adjournamenta et de hec offerebat fidem facere modo quod ipsa debetur et prout in tali casu consuetum erat fieri . Cumque inter cetera ipse diceret quod nonobstantibus omnibus supradictis , predictus subballivus ad instanciam dicti burgensis fecerat proclamari in vendicione hereditagium dicti militis , et specialiter feudum vel partem feudi quod ipse miles tenebat a dicto Rege Francie . Item quod pendentibus dictis proclamationibus uxor dicti militis tamque persona conjuncta ignorans ubi maritus suus esset vel esse posset , venerat apud Pissiacum pluribus vicibus , et dicebat dicto subballivo vel ejusdem locum tenenti absenciam dicti mariti sui et causam prout supra dictum est , dicendo eidem quod ipse non faceret proclamari in vendicione hereditagium dicti mariti sui et quod prout ipsa credebat , ipse hoc facere non poterat . Et ex habundanti asserebat se et maritum sunm esse cubantes et levantes in prepositura Calvimontis , et quod ipse habebat cum magna habundancia de bonis mobilibus et cum hec eadem subballivo pro marito suo offerebat quod ipse mitteret secum ad locum ubi ipsi morabantur , quemdam servientem cum sumptibus suis , et ipsa eidem tantum traderet de bonis mobilibus mariti sui quod sufficere deberet pro dicto debito , pro quo ipse volebat facere executionem , quamplures alias etiam rationes tam facti quam juris inter cetera proponendo , ad finem quod vendicio quam dictus burgensis fieri fecerat ad suam instanciam et requestum per dictum subballivum magistro Domus Dei de Pontisara nomine dicte Domus , de centum quatuordecim solidatis terre ad hereditagium vel circa , captis et situatis in feodo et hereditagio que dictus Symon miles habebat et tenebat in pedagio apud Maisons super Secanam , que hereditagia dictus miles tenebat a dicto Rege Francie in feodo et homagio , de qua venditione dictus burgensis intervenerat in garentizatione pro dicta Domo Dei de Pontisara in totum adnullaretur et pronunciaretur pro nulla ac nullius fore valoris , et quod dictum hereditagium prenominatum in manu regia propter debatum dictarum partium dicto militi traderetur , et manus regia inde amoveretur , ita quod dictus miles posset gaudere et expletare de eodem , prout ipse ante dictam vendicionem faciebat ; et quod dictus burgensis condempnaretur et cogeretur pro ipso et pro dicta Domo Dei ad reddendum et solvendum dicto militi expensas sumptus predictas interesse et dampna que dictus miles habuerat , fecerat et sustinuerat occasione dicte vendicionis quam dictus burgensis fieri fecerat contra jus , rationem et consuetudinem patrie , ut ipse dicebat . Dicto burgensi garentizatore predicte Domus Dei de Pontisara ex adversario contra dictum militem proponente et dicente plures rationes ad finem quod adjudicaretur et per jus dictam venditionem factam debite et rationabiliter et eam debere teneri et custodiri , et quod de contradicendo super hec deberet cessare et tacere dictus miles , et quod ipse ad hec cogeretur et condempnaretur pro dicto burgensi ad reddendum et solvendum eidem pro suis custibus dampnis et interesse octoginta libras parisienses , que ipse tantum existimabat et asserebat se probaturum . Et insuper dictus burgensis inter cetera dicebat quod dictus miles recognoverat se dicto burgensi debere octoginta libras parisienses fortis monete de venditione et liberatione cujusdam equi boni , fidelis et mercabilis venditi et liberati a dicto burgensi dicto militi vel suo mandato , et de quo dictus miles se tenuerat pro bene pagato sufficienter , et se in omnia bona sua et immobilia , ubicumque existencia , dicto burgensi obligaverat . Insuper proponebat quod dictus miles fuerat sufficienter adjournatus secundum usum et consuetudinem dicte castellanie ad locum et ex habundanti ad domicilium suum ubi ipse moraretur , prima vice , secunda et tercia , et ultra quod consuetudo desiderabat in casu presenti . . . et quod dictus miles incurrerat super tribus adjournamentis tres defectus . . . Item quod post judicatum a quo non extitit appellatum sed transierat in rem judicatam per consuetudinem patrie et secundum jus , de redditu quem dictus miles habebat super portum de Maisons super Secanam centum et quatuordecim solidi de redditu positi fuerant in venditione et proclamati et proclamationes solempnes et subhastationes factos ad locum per consuetudinem , fuerant venditi Domui Dei de Pontisara pro precio octoginta librarum par . et quatuor solidor . receptorum de hac per dictum subballivum qui hanc venditionem laudaverat , approbaverat , confirmaverat et decretum suum apposuerat . Insuper dictus miles dicebat in articulis suis quod antequam dictum mercatum fuisset adimpletum ac dictam venditionem perfectam , et antequam dictus burgensis recepisset dictam pecuniam dicto milite , reverso a suo absencia quam habuerat causis predictis , ipse venerat ad dictum burgensem ostendendo eidem conditiones contractus dicti equi , requirendo eidem ne ipse venderet nec vendi faceret suum hereditagium , immo reciperet equum suum , secundum formam et modum conditionum inter eos initarum , vel saltem vellet secundum vicium quod dictus equus habebat , quod ipse inspiceretur per bonas gentes et deduceretur de summa antedicta quamplures etiam rationes tam facti quam juris ad finem supradictam proponendo . Traditis vero in curia predicti germani nostri articulis super hec a dictis partibus , dictoque burgensi sublato de medio predicte curie , certos commissarios deputavit in dicta causa que in curia predicti germani nostri vertebatur , inter dictum militem ex una parte et liberos heredes dicti defuncti burgensis que curamenta de predicto casu resumpserunt ex altera , secundum partium ipsarum articulos dictis commissariis ab eisdem sub contrasigillo dicti germani nostri tradendos , qui super eis vocatis evocandis inquirerentur cum diligentia veritatem et inquestam quam inde fecissent sub suis fideliter inclusam sigillis predicte curie remiserunt . Ipsa igitur inquesta curie nostre ad judicandum remissa , et auditis in curia nostra super hec dictis partibus , recepta visa et cum diligencia examinata , visis etiam pluribus litteris hinc inde a dictis partibus in modum probationis in eadem inquesta productis , per judicium nostre curie dictum fuit quod vendicio supradicta tenebit et quod dicta manus nostra in dictis hereditagiis propter debatum dictarum partium apposita ad utilitatem relicte dicti burgensis et liberorum heredum dicti defuncti , ac etiam ad utilitatem dicte Domus de Pontisara , amovebitur , dicto militi perpetuum silencium super hoc imponendo . In cujus rei testimonium presentibus nostrum fecimus apponi sigillum . Actum Parisius in Parlamento nostro die XV . maii anno Domini millº CCC XXº secundo .

Karolus

Francorum

Navarre

Philippi

Symonem de Pissiaco

Symonem de Villaribus

Pissiaco

Symon

Symonem de Villaribus

S. de Villaribus

Reginaldus de Tria

Pissiaci

Francie

Pissiacum

Calvimontis

Domus Dei de Pontisara

Domus

Symon

Maisons super Secanam

Francie

Domo Dei de Pontisara

Domo Dei

Domus Dei de Pontisara

Maisons super Secanam

Domui Dei de Pontisara

Domus de Pontisara

Parisius


Notum sit omnibus tam futuris quam presentibus quod Ego Philippus frater Mathei comitis Bellimontis dedi et in perpetuam eleemosinam concessi ecclesiæ Sanctœ Mariæ de Valle omnem justiciam domus quam Adam Clericus de Campaniis eidem ecclesiæ contulerat cum masura eidem domui adjacente et arpenno nemoris in costumis ad eamdem domum pertinente , eo tenore quod si fratres vel servientes illius ecclesiæ homicidium vel furtum sive crimen aliquod super quo irretiri debeant in eadem domo vel in masura sua quod absit perpetraverint , tunc abbas omnem justiciam habebit . Si vero alienigena sive adventitius aliquis qui ad jurisdictionem jam dictæ Ecclesiæ non pertineat , aliquod supradictorum facinorum vel ipsis consimilium in domo illa commiserit , tunc justicia mea erit . Et sciendum quod prætaxatam domum præfatæ ecclesiæ in perpetuum possidendam concessi liberam a foragio , rotagio , talliis , corveis , omnibus consuetudinibus et exactionibus , tali tamen conditione quod eadem Ecclesia quatuordecim denarios Belvacensis monetæ nomine census et unam minam avenæ singulis annis quamdiu vixero mihi nihil hominus persolvet . Qui quidem census et mina avenæ post obitum meum eidem ecclesiæ pro salute animæ meæ remanebit . Hujus rei testes fuerunt Theobaldus de Ronkerolis , Theobaldus de Campanis , Balduinus decanus de Joiaco , Adam presbiter de Campaniis , et Garinus Maior . Quod ut ratum et inviolabile permaneat præsentem cartam conscribi et sigilli mei impressione feci roborari . Actum publice anno ab Incarnatione Domini millesimo centesimo nonagesimo .

Philippus

Mathei

Bellimontis

Sanctœ Mariæ de Valle

Adam

Campaniis

Belvacensis

Theobaldus de Ronkerolis

Theobaldus de Campanis

Balduinus

Joiaco

Adam

Campaniis

Garinus Maior


Ego Philippus frater Matthei comitis Bellimontis . Universis notum fieri volo tam futuris quam præsentibus quod abbas et conventus Vallis beatæ Mariæ concesserunt Gaufrido Clerico de Campaniis Domum quam habebant apud Campanias de dono Adæ Clerici cum proprisura eidem domui adjacente , et uno arpenno nemoris in costumis ad eamdem domum pertinente , et sex arpennos terræ de dono ejusdem Adæ liberos a campiparte , quam campipartem ego in eleemosynam ecclesiæ prescriptæ quitaveram . Concessit etiam præscripta ecclesia eidem Gaufrido illam partem terræ quam habebat in terra dominæ Marlæ cum prescripta domo et proprisura et arpenno nemoris et sex arpennis terræ cum campiparte quamdiu vixerit pacificæ tenendam cum eadem libertate quam ego præscriptæ ecclesiæ in prædicta domo et in sex arpennis terræ concesseram , ita videlicet quod domum illam liberam possidebit et quittam a foragio , rotagio , talliis , corveis et omnibus consuetudinibus et exactionibus : et eamdem justitiam quam ego in eadem domo et proprisura concesseram ecclesiæ Vallis ipse Gaufridus similiter nomine ecclesiæ possidebit . eo tenore quod si ipse Gaufridus vel servientes ipsius homicidium vel furtum vel aliud quispiam medleam scilicet vel aliud quodcumque super qua irretiri debeant in eadem domo aut in masura sua perpetraverint , tunc abbas omnem justiciam habebit . Si vero abbas justiciam non fecerit ego justiciam faciam . Præterea si extraneus quispiam furtum aut homicidium in prædicta domo aut in masura perpetraverit aut aliud quodcumque super quo irriteri debeat fecerit , tunc mea erit justicia . Cum vero idem Gaufridus obierit aut religioni se contulerit , præscripta domus cum porprisura et terris præscriptis et arpenno nemoris ad ecclesiam Vallis libere revertetur , ea conditione quod si aliquam meliorationem aut emendationem sive in domo sive in terris fecerit , omnis illa melioriatio sive emendatio libera et quitta cum domo et terris ecclesiæ Vallis remanebit . Sciendum etiam quod jam dicta domus quatuordecim denarios Belvacensis monetæ in festo sancti Joannis et unam minam avenæ in Natali Domini præfato Gaufrido aut alio cuicumque eam nomine ecclesiæ tenuerit , reddet , census vero quatuordecim denariorum et una mina avenæ qui pro domo mihi annuatim debet persolvi , ecclesiæ Vallis pro salute animæ meæ liber et quittus remanebit . Census autem qui pro terra sex arpennorum mihi redditur annuatim in festo Sancti Remigii , mihi persolvetur . Quod ut ratum et firmum teneatur præsentem cartam conscribi et sigilli mei impressione has conventiones firmas et ratas habens , feci corroborari . Acto anno ab incarnatione Domini millesimo centesimo nonagesimo tertio .

Philippus

Matthei

Bellimontis

Vallis beatæ Mariæ

Gaufrido

Campaniis Domum

Campanias

Adæ Clerici

Adæ

Gaufrido

Marlæ

Vallis

Gaufridus

Gaufridus

Gaufridus

Vallis

Vallis

Belvacensis

Gaufrido

Vallis


In nomine Domini , amen . LUDOVICUS Dei gracia Francorum rex . Noverint universi presentes pariter et futuri quod nos Stephano de Bocunviler servienti nostro et heredibus suis de uxore sua desponsata propter suum fidele servitium dedimus et concessimus prata nostra que sunt sub domo nostra apud Pontisaram tenenda et habenda in perpetuum sicut ea tenebamus , salva justicia nostra , ita quod in dictis pratis non potest facere villam , sed in eis potest facere domum ad hebergagium suum , et de dictis pratis reddet predictus Stephanus et heredes sui nobis et heredibus nostris xx solidos censuales annuatim in festo Omnium Sanctorum . Actum anno Mº CCº XXº Vº regni vero nostri tertio . Astantibus in palatio nostro , dapifero nullo , Radulfo buticulario , Bartolomeo camerario , Mattheo constabulario .

LUDOVICUS

Francorum

Stephano de Bocunviler

Pontisaram

Stephanus

Radulfo

Bartolomeo

Mattheo


Ludovicus Dei gracia Francorum Rex . Baillivo Silvanectensi salutem . Intelliximus quod tu non permittis Domum Dei Pontisarensem exercere minorem justiciam in villa de Campaniis que mortem vel mutilacionem non exigit , super residentes de feodis dicte ville in quibus justiciam habebamus , per eo quod retinuimus nobis feoda et feodorum homagia quando concessimus eidem Domui justiciam predictam et cetera que habet in dicta villa ex concessione nostra , et quum predicta justicia quam habebamus non tenebatur a nobis in feodum , non videtur nobis esse retenta , tibi mandamus quatinus non impedias aut impediri permittas Domum Dei predictam super ignobiles in dictis feodis residentes premissam justiciam exercere , sicut in aliis heredibus ejusdem ville , nisi de ipsi feodis ageretur . Actum Vernoni sabbato ante Magdalenam Anno Domini Mº CC sexagesimo quarto .

Ludovicus

Francorum

Silvanectensi

Domum Dei Pontisarensem

Campaniis

Domui

Domum Dei

Vernoni


Universis p . l . i . Vicarius . . . Robertus dictus Bernart et Maria ejus uxor asseruerunt coram nobis quod habebant septem solidos par . annui census super quadam domo que fuit quondam Thome Anselli sita in vico dicto de Ponte inter domum Johannis Olearii ex una parte , et domum Godefredi dicti de Capella ex altera . Iidem Robertus et Maria recognoverunt se vendidisse magistro . . . et sororibus Domus Dei de Pontisara pro sexaginta quindecim solidis par . . . prefatos septem solidos . . . Datum anno Domini Millº ducº octogº tercio die lune post festum sancti Petri ad Vincla .

Robertus dictus Bernart

Maria

Thome Anselli

Ponte

Johannis Olearii

Godefredi dicti de Capella

Robertus

Maria

Domus Dei de Pontisara


Universis p . l . i . Vicarius . . . Robertus dictus Bernart et Maria ejus uxor recognoverunt quod super quadam domo apud Pontisaram sita in vico de Ponte sita inter domum Roberti dicti Manton ex una parte et domum Ade de Auversiis ex altera , habita et possessa ab eisdem Roberto et Maria , habent et possident magister . . . et sorores Domus Dei Pontisarensis undecim solidos par . , uno denario minus , annui census , quem censum promiserunt se reddituros . . . assignantes eamdem domum et quandam aliam domum suam sitam apud Elemosinam , inter domum Philippi Fabri et domum Agnetis dicte la Goulande in contraplegium . . . Datum anno Domini Mº ducº octogº tercio die lune post festum sancti Petri ad Vincla .

Robertus dictus Bernart

Maria

Pontisaram

Ponte

Roberti dicti Manton

Ade de Auversiis

Roberto

Maria

Domus Dei Pontisarensis

Elemosinam

Philippi Fabri

Agnetis dicte la Goulande


Universis p . l . i . Vicarius . . . Robertus dictus le Bafu et Emelina ejus uxor tunc de parochia Sancti Machuti asseruerunt coram nobis quod habebant . . . quandam domum in vico dicto de Becherel inter domum quondam Petri dicti Juvenis , modo Domus Dei , ex una parte , et domum Guilloti dicti Gaudri ex altera in censiva capitali ejusdem Domus ad sex denarios census . . . et curiam retro ipsam domum procedentem usque ad aquam in qua habet portum suum dicta curia . . . quam recognoverunt se vendidisse . . . Domui Dei pro triginta libris paris , de quibus tenuerunt se pro pagatis . . . Item Johannes dictus Olearius et Thomas filius dicti Johannis de parochia Sancti Petri asseruerunt se hec prenotata habere rata et firma obliganis dictus Johannes quod ad hoc domum suam in vico de Ponte ante Domum Dei inter domum magestri Johannis Quarrerii ex una parte et domum Roberti dicti Aguille ex altera . . . Datum anno Domini Mº CCº octogesimo tercio die veneris ante festum Beati Arnulphi .

Robertus dictus le Bafu

Emelina

Sancti Machuti

Becherel

Petri dicti Juvenis

Domus Dei

Guilloti dicti Gaudri

Domus

Dei

Johannes dictus Olearius

Thomas

Johannis

Sancti Petri

Johannes

Ponte

Domum Dei

Johannis Quarrerii

Roberti dicti Aguille


Ego Ansoudus de Campaniis miles universis notum facio presentibus pariter et futuris quod pro salute anime mee et omnium antecessorum meorum dedi et quittavi ecclesie Beate Marie Odonem Medicum hospitem meum de Campaniis et successores ejus , pariter et heredes , et hostisiam ipsius cum tota pourprisia et omnem justiciam , dominium et consuetudinem , quam in ipso et in hostisia ipsius habebam , ita quod nichil omnino justicie vel juris vel distinctionis in ipso vel heredibus ejus mihi vel heredibus meis retinui vel reservavi . Ita etiam quod jamdictus Odo omnia aesiamenta terre mee vel heredum meorum et heredes ejus post ipsum sicut prius habere solebat , libere , quiete et pacifice percipient et habebunt ad hanc vero donationem et quitationem firmiter et fideliter in perpetuum tenendam Ego Ansoudus corporaliter fidem dedi et ipsius me garantizatorem constitui , facturus tam teneri ab ecclesia predicta libere quiete et pacifice si quis contra venire attemptaverit . Johannes etiam primogenitus meus miles , et ceteri liberi mei , videlicet Thomas et Theobaldus , predictam elemosinam et quitationem laudaverunt , concesserunt et ratam habuerunt . Auda vero uxor mea similiter laudavit voluit et concessit , et quod ad dotalicium suum spectabat , dotalicium ipsum in manu presbiteri sui resignavit et quitam ecclesie prenominate clamavit , et ad hoc similiter firmiter et fideliter tenendum , fidem corporaliter prestituit . Ut ecclesia Vallis Beate Marie hanc elemosinam libere quiete et pacifice imperpetuum possideat , presentem cartam scribi et sigilli mei impressione feci communiri . Actum anno Incarnati Verbi Mº CCº vicesimo quinto , mense januario .

Ansoudus de Campaniis

Beate Marie

Odonem Medicum

Campaniis

Odo

Ansoudus

Johannes

Thomas

Theobaldus

Auda

Vallis Beate Marie


Petrus Dei gratia , Beati Dionysii abbas , et capitulum . Universis presentes litteras inspecturis salutem in Domino . Notum facimus quod cum quadam vinea , scilicet de Teleuse , de nostra censiva apud Cergiacum , data esset in eleemosyna Domui Dei de Pontisara , et nos fratres Domus ejusdem ad vendendum dictam vineam cogeremus , tandem mediantibus bonis viris , Dei intuitu , ipsam vineam ipsi Domui perpetuo tenendam concessimus et habendam . Ita quod exinde nobis reddent annis singulis in octabis Beati Dionysii dicti fratres quinque solidos parisienses censuales cum prius ex illa non reddetur nisi xxv denarios dicte monete et obolum census annui annuatim . Quod ut ratum sit et firmum in postero , paginam hanc inde conscriptam sigillis nostris munivimus . Salvo Jure Beati Dionysi . Actum anno Domini Mº CCº XXº VIIº mense maio .

Petrus

Beati Dionysii

Teleuse

Cergiacum

Domui Dei de Pontisara

Domus

Domui


Petrus

Beati Dionysii

Teleuse

Cergiacum

Domui Dei de Pontisara

Domus

Domui


Ego Garnerus Maufillastre notum facio tam presentibus quam futuris quod magister Stephanus de Bouconviler dedit et concessit Ricardo Potin et aliis et heredibus eorum quandam semitam sex pedum de lato , a medio fosse que est inter eum et Girardum Marescallum usque ad suam terram et a duabus tessiis in longum ultra ortum Girardi Marescalli , ad eundum usque ad primam vinearum suarum , et reddent predicto magistro Stephano et heredibus suis duos denarios censuales de unoquoque arpento singulis annis ad festum S . Remigii . Predicti autem homines facient clausturam sufficientem de suo proprio inter eos et magistrum Stephanum , tali modo quod si magister S . vel ejus heredes paciantur aliquid dampnum pro defectu illius clausture , et si infra octo dies quod submoniti erent ipsi nollent emendare , ex tunc perdant illam semitam et in hoc universi communiter concesserunt ut in illam semitam eat vel redeat preter illos qui opus habent et habebunt in vineis illis . Et ut hoc sit firmum et stabile , ego G . Maufillastre supra nominatus , de cujus dominio iste vinee manent , ad peticionem utriusque partis presentes litteras sigilli mei munimine roboravi . Actum anno Domini Mº CCº XXº VIIº . Mense maii .

Garnerus Maufillastre

Stephanus de Bouconviler

Ricardo Potin

Girardum Marescallum

Girardi Marescalli

Stephano

Stephanum

Maufillastre


Officialis Archidiaconi omnibus presentes litteras inspecturis salutem in Domino . Notum facimus quod Hemericus ad Dentem et Messendis uxor sua in nostra presentia constituti contulerunt in puram et perpetuam elemosinam Domui Dei Pontisarensis quamdam peciam terre que est sita ultra pontem inter Calciatam et jardinum dicte Domus Dei . Isti elemosine assensum prebuerunt Andreas de Ponte et Euroissa uxor sua , et Hodoinus de Elemosina , et filii eorumdem , ita quod in dicta terra nichil de cetero reclamaverunt et hoc tenendum fide in manu mea corporaliter prestita promiserunt . Magister vero et fratres Domns Dei concesserunt predictis Andree de Ponte et uxori sue quandam domum sitam justa Rupem , que est de censiva Beati Petri , sibi et eorum heredibus sine reclamatione aliquo imperpetuum possidendam . In cujus rei memoriam ad petitionem partium sigillum nostrum presentibus litteris duximus apponendum . Actum anno Domini Mº CCº XXXº secundo , mense marcio .

Hemericus ad Dentem

Messendis

Domui Dei Pontisarensis

Calciatam

Domus Dei

Andreas de Ponte

Euroissa

Hodoinus de Elemosina

Domns Dei

Andree de Ponte

Rupem

Beati Petri


Ego Radulphus de Sarneio miles Notum facio omnibus presentes litteras inspecturis quod ego concessi fratribus Domus Dei de Pontisara quamdam terram sitam apud Valles juxta Ruppam , juxta pratum quod ipsi tenent de me , quiete et pacifice imperpetuum possidendam per duobus miniis censualibus monete currentis mihi et heredibus meis annuatim in octabis Beati Dionysii , et de prato prenominato tenentur mihi et heredibus meis decem et octo denarios censuales ad easdem octabas . Predicti vero fratres quitaverunt terram de Ruppe quam de me tenuerunt per longum tempus , ad usus meos et heredum meorum perpetue possidendam . Quod ut ratum et firmum permaneat , presentes litteras sigilli mei munimine roboravi . Actum anno Dni Mº CCº XXXº secundo , mense marcio .

Radulphus de Sarneio

Domus Dei de Pontisara

Valles

Ruppam

Ruppe


Noverint universi tam presentes quam futuri quod cum contencio esset inter Domum Dei de Pontisara ex una parte , et Emelinam et Agnetem de Capiteville sorores ex altera , de II . arpentis vinearum et dimidio , que vinee site sunt apud Bercoucourt , ad ruelam de Vaulorent , et aliud arpentum est apud Soocourt , et de duobus arpentis terre que sita sunt in territorio de Genetai Talis pax facta fuit , quod dicta Domus Dei dedit pro bona pace dictis sororibus , Emeline scilicet et Agneti , XII lib . parisienses tali conditione quod de cetero dicte sorores et heredes sui de ista re dictam Domum in posterum trahere in causam . Ego vero Buchardus dominus Montemorenciaci ad peticionem utriusque partis ut hoc ratum et inconcussum permaneat presentes litteras sigilli mei munimine roboravi et istam pacem contra omnes teneor garantizare . Datum anno Dni Mº CCº XXXº tercio , mense marcio , apud Taberniacum .

Domum Dei de Pontisara

Emelinam

Agnetem de Capiteville

Bercoucourt

Vaulorent

Soocourt

Genetai Talis

Domus Dei

Emeline

Agneti

Domum

Buchardus

Montemorenciaci

Taberniacum


Notum sit omnibus tam presentibus quam futuris quod ego Hugo Tyrel assensu et voluntate Egidie uxoris mee pro salute anime mee et omnium antecessorum meorum concessi - Domui Dei Pontisare et rectoribus ejusdem , ut habeant & teneant imperpetuum quamdam peciam terre sitam juxta jardinum dicte Domus Dei ex una parte et juxta regiam viam ex altera . Ita quod reddant mihi et heredibus meis annuatim pro eadem pecia terre ad octabas Sancti Dyonisii quatuor solidos parisienses de censu , et ita quod nec ego nec heredes mei poterimus eos cogere ad dictam peciam terre vendendam . Retento mihi et heredibus meis de eadem pecia terre , toto dominio et omni alio jure . In cujus rei testimonium presentes litteras sigilli mei munimine roboravi . Actum anno gratie Mº CCº XXXº quinto , mense maii .

Hugo Tyrel

Egidie

Domui Dei Pontisare

Domus Dei


Noverint universi presentes et futuri quod nos Johannes et Theobaudus de Campaniis fratres milites , laudamus , volumus et concedimus donationem et quitationem quam dominus Ansoudus pater noster defunctus fecit ecclesie Vallis Beate Marie imperpetuum super Odone Medico hospite suo de Campaniis et successoribus et heredibus ejus , cum tota hostisia et pourprisio , et super omni justicia , dominio , consuetudine quam in ipso habebat hostisia ejus , ita nichil juris seu justicie vel distractionis in ipso medico vel heredibus suis seu successoribus aut in ipsa hostisia nobis vel heredibus nostris retinuimus infuturum . Volentes et concedentes ut dictus Odo et successores ipsius omnia aesiamenta terre nostre libere et pacifice percipiant et habeant sicut hactenus habuerunt . Preterea volumus et concedimus ut prefata ecclesia Vallis Beate Marie teneat imperpetuum pacifice et quiete in manu mortua sine coactione vendendi vel extra manum suam ponendi , quidquid usque in presens in feodo nostro sui dominio emptione seu elemosina , seu alio quocumque modo acquisivit , Promisimus etiam fide data corporali quod contra concessiones nostras per nos vel per alium non veniemus inposterum sed easdem dicte ecclesie garantizavimus imperpetuum contra omnes . Quod ut firmum sit imperpetuum , presentem cartam sigillis nostris fecimus roborari . Actum anno Domini Mº CCº XLº mense novembri .

Johannes

Theobaudus de Campaniis

Ansoudus

Vallis Beate Marie

Odone Medico

Campaniis

Odo

Vallis Beate Marie


Universis Christi fidelibus presentes litteras inspecturis frater D . permissione divina abbas Sti Martini Pontisarensis licet indignus et ejusdem loci conventus , salutem in Domino . Notum facimus quod nos volumus et concessimus quod Domus Dei Pontisarensis de cetero habeat et percipiat quindecim solidos parisienses annui census cotagii quos consuevimus percipere singulis annis , hiis terminis inferius annotatis , videlicet octo solidos parisienses in domo que fuit Roberti dicti Blanche juxta Carnificiam , reddendos videlicet quinque solidos in octabis Pasche , ad festum Sancti Remigii decem et octo denarios , et ad natale Domini decem et octo denarios . Alios vero quinque solidos assignavimus eidem Domui percipiendos supra domum Johannis dicti Pasquier que est in vico per quem itur a Carnificia apud Sanctum Machutum reddendos medietatem ad Pascham et aliam medietatem ad festum sancti Remigii . Residuum vero videlicet duos solidos parisienses percipiet dicta Domus Dei supra medietatem cujusdam domus site in vico qui dicitur Milicia juxta aliam medietatem ejusdem domus , que est Rostie Berbiz , quam tenet Johannes dictus Juvenis . Pro hac autem concessione quitaverunt nobis magister et fratres dicte Domus Dei quindecim solidos parisienses quos percipere consueverunt in quadam masura retro celarium nostrum juxta Crucem Britonarie , que masura nostra est et de nobis movet . Promiserunt etiam dicti magister et fratres quod contra hujusmodi concessionem et commutationem inter nos et ipsos ad invicem factam , per se vel per alios non venient in futurum . Nos autem promisimus et promittimus quod contra assignationes predictas per nos vel per alios de cetero nullatenus veniemus . In cujus rei testimonium presentibus litteris sigilla nostra duximus apponenda . Anno Domini Mº CCº quinquagesimo sexto , mense maio .

Sti Martini Pontisarensis

Domus Dei Pontisarensis

Roberti dicti Blanche

Carnificiam

Domui

Johannis dicti Pasquier

Carnificia

Sanctum Machutum

Domus Dei

Milicia

Rostie Berbiz

Johannes dictus Juvenis

Domus Dei

Crucem Britonarie


Sciant omnes tam presentes quam futuri quod nos dominus Petrus de Carcio miles et Johannes dictus Gales dicte ville , armigeri fratres , repartiti fuimus et sedimus , et in perpetuum concessimus pro parte terre , Nicholao de Marcho armigero et Ysabelli uxori sue , sorori nostre , vinginti quinque sextarios bladi ybernagii et tresdecim sextarios avene ad mensuram Pontisare , percipiendos et levandos in nostra campiparte de Mesieres ubicumque sit dicta campipars vel veniat , persolvendum infra diem Omnium Sanctorum annuatim de dicto blado quod venit ad dictam campipartem sine impejoratione aliqua , et de tali avena similiter . Tali vero conditione quod ego dictus Johannes aliquid de dicta campiparte non possum percipere nec levare , nisi unum modium grani , donec de predictis omnibus , predictis Nicholao et Ysabelli uxori sue vel eorumdem heredibus plenarie fuerit satisfactum . Et si forte contigerit quod ego dictus Johannes in solutione omnium predictorum vel alicujus rei in parte ad dictum terminum deficeram , tenerer predictis Nicholao et Ysabelli uxori sue vel eorum heredibus in duobus solidis parisiensibus , nomine pene , pro qualibet die defectus , cum debito reddere principali . Hec autem . . . teneor reddere fide mea prestita corporali . Quod ut ratum et firmum permaneat , presentes litteras sigilli mei munimine confirmavi . Ego autem Petrus miles , de cujus feodo movet dicta campipars , omnia predicta approbavi . . . et sigilli mei munimine roboravi . Datum et actum anno Domini Mº CCº quinquagesimo septimo , mense mayo .

Petrus de Carcio

Johannes dictus Gales

Nicholao de Marcho

Ysabelli

Pontisare

Mesieres

Johannes

Nicholao

Ysabelli

Johannes

Nicholao

Ysabelli

Petrus


Universis presentes litteras inspecturis , maior et pares communie Pontisare , salutem in Domino . Noveritis quod nos in nostra presentia constituti Julianus de Ponte burgensis Pontisare , et Petronilla uxor ejus recognoverunt communi assensu eorum , vendidisse et in perpetuum quitavisse Excellentissimo Domino Ludovico Dei gratia Francorum Regi , pro ducentis libris parisiensibus suis quitis , de quibus tenuerunt se bene et integre pro pagatis in pecunia numerata , duas partes totius prati quod solet dici pratum Regis , liberas et immunes ab omni debito , censu , redditu et alio aliquo honere et etiam quiquid juris habebant vel habere poterant in predicto prato , excepto censu qui debebatur Domino Regi pro eodem , tenendum et habendum Domino Regi vel ejus causam habentibus , libere , pacifice , hereditarie et quiete . Dicti vero Julianus et Petronilla uxor ejus per obligationem omnium bonorum suorum mobilium presentium et futurorum , ubicumque sint et fuerint , predictas duas partes tocius dicti prati ut dictum est , venditas Domino Regi vel ejus causam habentibus , contra omnes ad usus et consuetudines patrie promiserunt bene et fideliter garandire . Johannes vero dictus Salnarius , Guillelmus Minerius et Johannes dictus Donic ? burgenses Pontisare de omnibus promissis et singulis fideliter observendis et ut dictum est , garantizandis , ad instanciam dictorum Juliani et Petronille uxoris sue constituerunt se fidejussores unusquisque in solidum coram nobis . In cujus rei testimonium et munimen , apud peticionem dictorum Juliani et Petronille uxoris ejus et etiam dictorum fidejussorum presentes litteras sigilli communie Pontisare ad causa munimine duximus roborari . Datum anno Domini Mº CCº quinquagesimo septimo , mense febriarii .

Pontisare

Julianus de Ponte

Pontisare

Petronilla

Ludovico

Francorum

pratum Regis

Julianus

Petronilla

Johannes vero dictus Salnarius

Guillelmus Minerius

Johannes dictus Donic

Pontisare

Juliani

Petronille

Juliani

Petronille

Pontisare


Notum sit omnibus tam futuris quam presentibus quod Matheus comes Bellimontis dedi et concessi Garino de Campaniis preposito meo et heredibus suis , domum suam in quam manet et aream granchie mee , cum ipsa granchia , liberam et immunem ab omni servicio et corveia et ab omni exactione , per recompensationem et cum cambio domus sue , quam ad opus meum retinui , excepto quod dabit in singulis annis lucium unum de quinque solidis in die dominica de Quintatia . Quod ut ratum et inconcussum permaneat , presentem cartam sigilli mei munimine roboravi . Actum anno gracie Mº CCº mense septembris .

Matheus

Bellimontis

Garino de Campaniis


Omnibus hec visuris , Vice-gerens Reverendi Patris O . Dei gratia Rothomagensis archiepiscopi in Vulcasino Francie salutem in Domino . Noveritis quod in nostra presencia constituti Julianus de Ponte et Petronilla uxor ejus , tunc de parochia Beate Marie Pontisarensis , recognoverunt se vendidisse Domino Regi Francie illustri . . . . . duas partes tocius prati et etiam totius manerii siti in eodem prato , quod pratum dicitur Pratum Regis et situm est infra metas parochie Beate Marie de Pontisara , justa fossatum Domini Regis ex una parte , et justa quemdam territorium quod vocatur Vinet ex altera . . . Juraverunt insuper dicta Julianus et Petronilla coram nobis , tactis sacro sanctis Evangeliis , spontanee , quod in premissis ratione dotis , dotalicii , donationis propter nuptias , conquestus , eleemosine seu quaqua aliqua alia ratione , nichil de cetero reclamabunt . . . Datum anno Domini Mº CCº quinquagesimo septimo , mense febriarii .

Vice-gerens

Rothomagensis

Vulcasino Francie

Julianus

Ponte

Petronilla

Beate Marie Pontisarensis

Pratum Regis

Beate Marie de Pontisara

Domini Regis

Vinet

Julianus

Petronilla


Ego Radulphus dictus de Petralata burgensis Pontisare . Notum facio universis pres . litt . insp . Quod ego excambium quod Johannes dictus de Chambliaco et Marta uxor ejus fecerunt Excellentissimo Domino Ludovico Regi Francorum videlicet de medietate cujusdam domus site in vico Pontis Pontisare inter Domum Richardi dicti de Locis ex una parte et domum Symonis dicti Juvenis ex altera , quam medietatem domus dicti Johannes et Marta uxor ejus tenebant de me ad duos denarios censuales , volo , laudo benigniter et concedo . Et quodcumque juris seu dominii in medietate predicte domus habebam vel habere poteram Domino Regi vel ejus successoribus quito plenius et concedo . Promittens quod in dicta medietate jam dicte domus vel in pertinentiis ejus per me vel per alium nichil de cetero reclamabo . Immo predictam medietatem prefate domus a predicto censu liberam et immunem contra omnes ad usus et consuetudines patrie Domino Regi vel ejus successoribus garantizabo de cetero in manu mortua possidendam . Quod ut firmum et stabile permaneat in futurum ego predictus Radulphus presentes litteras sigilli mei munimine roboravi . Actum anno Domini Mº CCº Lº octavo , mense maio .

Radulphus dictus de Petralata

Pontisare

Johannes dictus de Chambliaco

Marta

Ludovico

Francorum

Pontis Pontisare

Richardi dicti de Locis

Symonis dicti Juvenis

Johannes

Marta

Radulphus


Ego Guillelmus dictus le Tyois miles notum facio universis presentes litteras inspecturis quod ego mortificationem et quitationem quas Radulphus dictus de Petralata burgensis Pontisarensis fecit Excellentissimo Domino Ludovico regi Francorum videlicet de medietate cujusdam domus site in vico Pontis Pontisare inter domum Richardi dicti de Locis ex una parte et domum Symonis dicti Juvenis ex altera in censiva dicti Radulphi scilicet ad duos denarios censuales , quam medietatem dicte domus idem Radulphus tenebat de me , volo , laudo benigniter et concedo . Et quicquid juris seu dominii . . . in medietate domus predicte vel in pertinentiis . . . Immo eandem medietatem dicte domus ab omni censu liberam . . . permaneat , ego dictus Guillelmus miles ad instantiam dicti Radulphi presentes litteras sigilli mei muninime roboravi . Actum anno Domini Mº CCº Lº octavo , mense maio .

Guillelmus dictus le Tyois

Radulphus dictus de Petralata

Pontisarensis

Ludovico

Francorum

Pontis Pontisare

Richardi dicti de Locis

Symonis dicti Juvenis

Radulphi

Radulphus

Guillelmus

Radulphi


Universis ad quos presentes littere pervenerint , Mathurina Altebruerie humilis priorissa , totius que loci conventus , salutem in Domino . Cum Johannes dictus Chanberi et ejus uxor burgenses Pontisare , tenerant a nobis et possiderant quondam partem cujusdam domus site juxta vel prope pontem Pontisare , ad unum denarium censualem per annum et Dominus Rex Francorum dictam domum ad opus suum et voluntatem suam faciendam in manu sua ceperit , nos eidem de assensu capituli nostri , dictum denarium censualem quem pro dicta domo annis singulis percipiebamus , benigne et voluntarie , et sine coactione aliqua quitavimus , pro tali recompensatione quam ipse vel ejus mandati nobis pro dicto denario censuali duxerint faciendam , omne jus et dominium quod habebamus in dicta domo , racione census predicti , in Dominum Regem transferendo , volentes et concedentes quod omnia que poteramus et debebamus reclamare in predictis domo et censu , Dominus Rex inperpetuum in manu mortua teneat , possideat et habeat utsuper his omnibus predictis suam plenarie faceat voluntatem . In cujus rei testimonium presentes litteras fecimus sigilli nostri munimine roboratas . Datum anno Domini Mº CCº Lº octavo , die festo Ascensionis Domini .

Mathurina

Altebruerie

Johannes dictus Chanberi

Pontisare

Pontisare

Francorum


Universis presentes litteras inspecturis , Soror Johenna divina miseratione Fontis Ebraldi humilis abbatissa , eternam in Domino salutem . Noverit universitas vestra quod nos quitationem quam fecerunt priorissa et prior et conventus Alte Bruerie Excellentissimo Domino Regi Francorum de uno denario censuali per annum quem percipere et habere consueverant idem priorissa prior conventus , a Johanne dicte Chanberi et ejus uxore burgensibus Pontisare ratione partis cujusdam domus site justa vel ante pontem Pontisare quam idem Johannes et ejus uxor tenebant a dictis priorissa priore et conventu , ad dimidium unum denarium censualem per annum , et de omni jure et dominio que habebant vel habere poterant in ipsa domo , ratione census predicti , et omnia supradicta quitavit dicto Domino Regi in ipsum eadem transferendo ratam habemus ex tenore presentium confirmamus . Datum anno Domini millo ducentesimo quinquagesimo octavo , mense maio .

Johenna

Fontis Ebraldi

Alte Bruerie

Francorum

Johanne dicte Chanberi

Pontisare

Pontisare

Johannes


Ego domina Ada de Travailles notum facio universis presentes litteras inspecturis , quod ego vendicionem et quitacionem quas Guillelmus dictus d'Espeluches et Emelina soror ejus et Richardus Hurtaut et Droco d' Espeluches et Radulphus dictus li Courteis et Galterus dictus de Insula fecerunt Excellentissimo Domino Ludovico Francie Regi de domibus quas habebant apud Pontisarem in loco ubi construitur Domus Dei Pontisarensis , quas tenebant predicti de me ad quindecim denarios censuales , volo , laudo plenarie et concedo , et quicquid juris seu dominii in predictis habebam vel habere poteram Domino Regi vel ejus successoribus quito benigniter et concedo , promittens bona fide quod in predictis domibus vel pertinenciis eorum nichil de cetero per me vel per alium reclamabo , immo predictos domos a predicto censu liberas et immunes contra omnes ad usus et consuetudines patrie , Domino Regi vel ejus successoribus garantizabo de cetero , in manu mortua possidendas . Quod ut firmum et stabile permaneat , Ego predicta domina Adda presentes litteras sigilli mei munimine roboravi . Datum anno Domini Mº CCº quinquagesimo octavo mense junio .

Ada de Travailles

Guillelmus dictus d'Espeluches

Emelina

Richardus Hurtaut

Droco d' Espeluches

Radulphus dictus li Courteis

Galterus dictus de Insula

Ludovico

Francie

Pontisarem

Domus Dei Pontisarensis

Adda


Ego Petrus dictus Abin domicellus . Notum facio universis presentes litteras inspecturis quod ego vendicionem et quitacionem quas Guillelmus dictus de Espeluchiis et Emmelina soror ejus et Richardus Hurtaut et Droco de Espeluchiis , Radulphus dictus le Courtois et Galterus dictus de Insula fecerunt Excellentissimo Domino Ludovico Regi Francie de domibus quas habebant apud Pontisarem in loco ubi construitur Domus Dei Pontisarensis , quas tenebant predicti de me ad quindecim denarios censuales , et mortificacionem quam domina Ada de Travailles fecit Domino Regi de predictis domibus quas tenebat de me , volo , laudo benigniter et concedo et quicquid juris seu dominii in predictis habebam vel habere poteram Domino Regi vel ejus successoribus quito . . . ut suprà . Quod ut firmum et stabile permaneat , Ego predictus Petrus presentes litteras ad instanciam dicte domine Ade sigilli mei munimine roboravi . Datum anno Domini Mº ducentesimo quinquagesimo octavo , mense junio .

Petrus dictus Abin

Guillelmus dictus de Espeluchiis

Emmelina

Richardus Hurtaut

Droco de Espeluchiis

Radulphus dictus le Courtois

Galterus dictus de Insula

Ludovico

Francie

Pontisarem

Domus Dei Pontisarensis

Ada de Travailles

Petrus

Ade


Ego Theobaldus dictus Delicatus miles . Notum facio omnibus presentes litteras inspecturis quod ego vendicionem quam Renaudus dictus Malus Clericus burgensis Pontisare et Domiana uxor ejus fecerunt Excellentissimo Domino Ludovico Regi Francie de medietate cujusdam domus quam tenebant de me ad duodecim denarios censuales , que sita erat in loco ubi nova Domus Dei de Pontisara construitur , et etiam mortificationem et quitationem quas Petrus dictus Abin domicellus et domina Ada de Travailles fecerunt dicto Domino Regi de quibusdam aliis domibus in predicro loco existentibus quas iidem Petrus et domina Ada tenebant de me , volo , laudo benigniter et concedo , et quicquid juris seu dominii in omnibus predictis domibus habebam vel habere poteram Domino Regi vel ejus successoribus quitto ad plenum . . . . . Quod ut firmum et stabile permaneat , ego predictus Theobaldus miles presentes litteras sigilli me munimine roboravi . Actum anno Domini Mº CCº quinquagesimo octavo , mense julii .

Theobaldus dictus Delicatus

Renaudus dictus Malus Clericus

Pontisare

Domiana

Ludovico

Francie

Domus Dei de Pontisara

Petrus dictus Abin

Ada de Travailles

Petrus

Ada

Theobaldus


Omnibus hec visuris frater Odo permissione divina Rothomagensis ecclesie minister indignus , salutem eternam in Domino . Noveritis quod Reginaldus presbiter , rector ecclesie Beati Andree de Pontisara , dicebat obventiones hospitalis Beati Nicholai juxta pontem Pontisare , jure parochiali debitas , ad se ratione sue predicte ecclesie pertinere , eo quod infra metas ejusdem parochie predictum hospitale dicitur situm esse , et dicebat predictum hospitale sibi teneri in viginti et septem solidis parisiensibus annui redditus . Tandem dictus rector in nostra presencia constitutus , occasionem discordie cupiens evitare , redditus et obventiones prefatas hospitali predicto quitavit in perpetuum et remisit pro sexaginta et decem solidis parisiensibus percipiendis annuatim a predicto rectore et successoribus ejus , a prepositura Excellentissimi viri Ludovici Dei gratia Regis Francorum apud Pontisaram , prout in litteris ejusdem Domini Regis super hoc confectis dicitur plenius contineri . Preterea ne occasione subjectionis vel juris parochialis alicujus , in predicto hospitali commemorantes ab infirmorum obsequiis abstrahi contingat , aut etiam molestari , dictus rector suo et ecclesie sue nomine , hospitali memorato omne jus parochiale , pietatis intuitu , quitavit in perpetuum et remisit . Nos autem quitationem et remissionem supradictas , prout rite et provide facte sunt , pontificali auctoritate duximus confirmandas . Datum anno Domini Mº ducentesimo quinquagesimo nono , mense septembri .

Odo

Rothomagensis

Reginaldus

Beati Andree de Pontisara

hospitalis Beati Nicholai

Pontisare

Ludovici

Francorum

Pontisaram


Ludovicus Dei Gracia Francorum Rex . Noverint universi presentes pariter et futuri quod nos divini amoris intuitu priori et fratribus Domus Dei Pontysarensis et pauperibus degentibus in eadem , concessimus ut de omnibus rebus in eorum usus proprios convertendis , in propriis pedagiis nostris per totam terram nostram , tam per aquam quam per terram , quitti sint in perpetuum et immunes ab omni pedagio , theloneo , passagio , pontagio , cotagio vel alia costumia quacumque . Quod ut ratum et stabile permaneat in futurum presentes litteras sigilli nostri fecimus impressione muniri . Actum apud Regalem montem anno Domini Mº CCº quinquagesimo nono , mense decembris .

Ludovicus

Francorum

Domus Dei Pontysarensis

Regalem montem


Notum sit omnibus ecclesie filiis fidelibus quod Godefridus de Herenni & Mathildis uxor ejus et Droco frater ejus germanus et Isabel uxor ejus que fuit filia Achonis de Bithinvilerz vendiderunt Domui Dei de Pontisara unum modium bladi in parte sua decime quam habent apud Gerincourt libere et quiete in perpetuum possidendam . Et preterea prenominati milites et uxores eorum pro animabus suis et antecessorum suorum dederunt in eleemosinam perpetuo durandam duos sextarios bladi ad luminare olei ante altare Beati Guillelmi . Et de hac venditione et hac donatione suum domum super altare Beati Nicholai presentaverunt . Et si aliquid impedimentum aliquo modo oreretur , quod predicta Domus Dei plenarie non possideret et haberet singulis annis bladum predictum , predicti milites et uxores eorum dederunt Domui Dei per defectum in contraplegium universas res suas tam in redditibus quam in aliis . Hanc pactionem & donationem predicto modo factam fiduciaverunt tenendam Domui Dei . Sciant presentes et futuri quod ego Gaudefridus sigilli mei auctoritate ut firmiter teneretur hanc rem confirmavi . Istis assistentibus ex parte nostra testibus : Radulpho de Gerincourt . Guiardo fratre ejus . Reinero filio Radulphi . Radulpho de Balincourt . Ex parte Domus Dei Adam de la Rouel tunc temporis maiore communie Pontisare . Richardo Drapario . Odone fratre ejus . Roberto Camerario . Radulpho Doliatore . Alberico de Godengres . Gerardo de Petralata . Actum anno Incarnati verbi m . ccº primo magistris & procuratoribus predicte Domus Thomas Textore & Guillelmo de Muncie .

Godefridus de Herenni

Mathildis

Droco

Isabel

Achonis de Bithinvilerz

Domui Dei de Pontisara

Gerincourt

Beati Guillelmi

Beati Nicholai

Domus Dei

Domui Dei

Domui Dei

Gaudefridus

Radulpho de Gerincourt

Guiardo

Reinero

Radulphi

Radulpho de Balincourt

Domus Dei

Adam de la Rouel

Pontisare

Richardo Drapario

Odone

Roberto Camerario

Radulpho Doliatore

Alberico de Godengres

Gerardo de Petralata

Thomas Textore

Guillelmo de Muncie